ШАЙХ ВАҲБА МУСТАФО АЗ-ЗУҲАЙЛИЙ РОҲИМАҲУЛЛОҲ / Ислом молияси\nHome ЯнгиликларФикр-мулоҳаза\tШАЙХ ВАҲБА МУСТАФО АЗ-ЗУҲАЙЛИЙ РОҲИМАҲУЛЛОҲ\nby Muhiddin 28.06.2021\n28.06.2021 219 views\nШайх, профессор, доктор Ваҳба Мустафо аз-Зуҳайлий роҳимаҳуллоҳ (1932 – 2015 йил 8-август) Суриянинг Дияри Атия шаҳрида туғилган, суриялик профессор, ислом ҳуқуқи ва ислом молияси соҳалари бўйича етук олим. Шунингдек, Дияри Атиядаги Бадр масжиди имоми, ислом ҳуқуқи ва халқаро ҳуқуқ, ислом молияси, тафсир, ҳадис илми, сийрат бўйича кўплаб китобларнинг муаллифи. Ислом молияси ривожига ҳам салмоқли ҳисса қўшган, ислом оламида эътироф этилган алломалардан бири эди.\nЗуҳайлий Суриянинг Дамашқ шимолидаги Дияри Атия шаҳрида туғилган. Оталари Қуръони каримни тўлиқ ёд олган, Қуръонга қаттиқ амал қилувчи, набавий суннатга ошиқ, деҳқончилик ва тижорат билан шуғулланувчи зот эдилар. Ваҳба аз-Зуҳайлий бошланғич мактабни туғилган маконларида тамомлаганлар.\nБўлажак олим Дамашқдаги Шариат факультети қошидаги ўрта мактабни 1952 йили аъло баҳоларга битирди. Сўнгра таҳсилни Азҳари шарифнинг шариат факультетида давом эттирди. 1956-йили ушбу даргоҳни ҳам аъло баҳолар билан тамомлади. Ана шу аснода ҳуқуқ илми мутахассислиги бўйича ўқишни давом эттириб, 1957 йили “Айнуш шамс” университетида ҳуқуқ бўйича илмий даражага эга бўлди. 1959-йили Қоҳира университетининг ҳуқуқ факультетида магистрлик даражасига эришди. 1963 йилда Ваҳба Зуҳайлий Ислом шариати ихтисослиги бўйича докторлик дипломига сазовор бўлди, диссертация мавзуси “Урушнинг ислом ҳуқуқшунослигига таъсири: саккизта мазҳаб (4 та аҳли сунна ва 4 та шиа) ва халқаро ҳуқуқ ўртасидаги қиёсий тадқиқ” бўлган.\n1963 йилдан Зуҳайлий Дамашқ университетида дарс бера бошлади. 1975 йилда ушбу даргоҳда профессор даражасини олди. Шунингдек, Ваҳба Зуҳайлий Ливиядаги Бинғози университети юридик факультетида (1972–1974), Бирлашган Араб Амирликлари Университетининг шариат ҳуқуқи факультетида (1984–1989), Судандаги Хартум ва Ар-Риёд Ислом университетларида профессор сифатида маърузалар ўқиди. Доктор Зуҳайлий, Судан, Покистон ва бошқа мамлакатлардаги тадқиқотчиларга ҳам ислом ҳуқуқшунослигидан таълим берди.\n– Дамашқ университетининг шариат факультетида Ислом фиқҳи ва мазҳаблари бўлимининг раиси;\n– Дамашқ университетининг шариат факультетида вакил, сўнгра декан (1967–1970);\n– Етмишдан ортиқ магистр ва докторлик ишларига (Дамашқ, Байрут ва Хартум шаҳарларида) раҳбарлик;\n– Сурия ва Араб амирлиги давлатларидаги дарслик дастурларини ишлаб чиқишда раҳбарлик;\n– 1988-йили Қувайт университетида шариат ва Ислом билимлари журнали ташкилотчиси;\n– Сурия радиосида Қуръон тафсири асосида “Қуръондаги қиссалар” “Қуръон ва ҳаёт” номли эшиттиришлар муаллифи;\n– Араб амирлиги университетида шариат ва қонун журнали асосчиси;\n– Амирликдаги университет қўлёзмалар ҳайъати ва олий маданият ҳайъати раиси;\n– Дамашқдаги “Ислом дастури” журнали таҳрир ҳайъати аъзоси;\n– Дияри Атия шаҳридаги шайх Абдулқодир мактаби идорасининг ҳайъат раиси;\n– Дамашқдаги Усмон жомеъ масжиди ва ёз фаслида Дияри Атиядаги масжиди имом хатиби.\nДоктор Ваҳба Зуҳайлий Ислом олами учун нуфузли ҳисобланган қуйидаги муассасалар аъзоси бўлган:\n– Суриядаги Олий Фатво кенгаши аъзоси;\n– Саудия Арабистони, Жидда шаҳридаги Ислом Фиқҳи академияси аъзоси;\n– Саудия Арабистони, Макка шаҳридаги Ислом Фиқҳи кенгаши аъзоси;\n– АҚШ, Судан ва Ҳиндистондаги Фиқҳ академиялари аъзоси;\n– Иордания қироллик академияси аъзоси;\n– Баҳрайндаги Исломий Мудораба ва клиринг компаниясининг Шариат кузатув кенгаши раиси; кейинчалик Араб банк корпорацияси (Arab Banking Corporation) таркибидаги АБC Халқаро Ислом банки Шариат кенгашининг раиси;\n– Дамашқдаги Буюк араб энциклопедияси, Қувайт Фиқҳ энциклопедияси, Иорданиядаги Ислом маданияти энциклопедияси, Жидда шаҳридаги Ислом Фиқҳи академияси ҳузуридаги Муамалат фиқҳи энциклопедияси мухбир аъзоси (Corresponding member);\n– Қиёсий юриспруденция журналининг маслаҳат кенгаши аъзоси.\n1. Шайх Маҳмуд Ёсин – Ҳадиси набавийдан;\n2. Шайх Маҳмуд Ранкусий – Ақидадан;\n3. Шайх Ҳасан Шаттий – мерос илмидан;\n4. Шайх Ҳошим Хатиб – Шофеъий фиқҳидан;\n5. Шайх Лутфий ал-Файйумий – Усулул фиқҳ ва мусталаҳул ҳадисдан;\n6. Шайх Аҳмад ас-Симақ – Тажвиддан;\n7. Шайх Ҳамдий Жувайжотий – Тиловат илмидан;\n8. Шайх Абулҳасан Қассоб – Наҳв ва сарф фанидан;\n9. Шайх Ҳасан Ҳаббанакка ва шайх Содиқ Ҳаббанакка ал-Майдоний – Тафсирдан;\n10. Шайх Солиҳ Солиҳ Фарфур – балоғат араб адабиётидан;\n11. Жавдат Мординий эса – Хатобадан;\n12. Устоз Рашид Сатий ва Ҳикмат Сатийлар Тарих ва ахлоқдан;\n13. Доктор Нозим Маҳмуд ва Маҳир Ҳамадалар Шариат тарихидан, бошқалар эса химия, физика ва инглиз тилидан дарс беришган.\n1. Азҳар шайхи имом Маҳмуд Шалтут;\n2. Имом Абдураҳмон Тож;\n3. Шайх Ийсо Мунавван – қиёсий фиқҳ;\n4. Шайх Жодуррабб Рамазон – шофеъий фиқҳи;\n5. Шайх Маҳмуд Абдуддайим – шофеъий фиқҳида;\n6. Шайх Мустафо Абдулхолиқ ва у кишини укалари шайх Абдулғани Абдулхолиқлар – усулул фиқҳдан;\n7. Шайх Муҳаммад Али Заъбий – Ибодат фиқҳидан;\n1. Инилари доктор Муҳаммад Зуҳайлий;\n2. Доктор Муҳаммад Форуқ Ҳамада;\n3. Доктор Муҳаммад Наим Ёсин;\n4. Доктор Абдусаттор Абу Ғудда;\n5. Доктор Абдулатиф Фарфур;\n6. Доктор Муҳаммад Абу Лайл;\n7. Доктор Абдуссалом Ибадий;\n8. Доктор Муҳаммад Шурбачий;\n9. Доктор Можид Абу Рухайя;\n10. Доктор Ҳамза.\nВаҳба аз-Зуҳайлий роҳимаҳуллоҳ ўзидан жуда бой илмий мерос қолдирган. Юқорида таъкидланганидек, 4 та Ислом энциклопедиясига салмоқли ҳисса қўшган. Бундан ташқари:\n1. Алоуддин Самарқандийнинг “Туҳфатул фуқаҳо” асаридаги ҳадислар шарҳи ва изоҳи;\n2. Ибн Ражаб Ҳанбалийнинг “Жомеъ ул-улум вал-ҳакам” асари ва унинг шарҳидаги ҳадислар шарҳи ва изоҳи;\n3. “Исломда тинчлик ва уруш” асари (француз тилида чоп этилган);\n4. “Ислом фиқҳи ва унинг далиллари” китоби, 11 жуздан иборат. Турк, малай, инглиз, урду, форс, курд ва бошқа бир қанча тилларга таржима қилинган;\n5. “Ислом фиқҳи бўйича мухтасар” китоби;\n6. “Усул ал-фиқҳ бўйича мухтасар” китоби (турк тилига таржима қилинган);\n7. “Усул ал-фиқҳ ал-исламий” асари;\n8. “Замонавий Ислом фиқҳи” энциклопедияси, 8 жилддан иборат;\n9. “Ислом фиқҳи ва замонавий масалалар” энциклопедияси, 14 жилддан иборат;\n10. “Фиқҳ ва замонавий фикр масалалари”, 3 жилддан иборат;\n11. “Ислом фиқҳи ўзининг янги услубида”;\n12. “Ислом фиқҳининг янгиланиши”;\n13. “Ал-вақеъ ват-тумуҳ” – университет фиқҳ китоби;\n14. “Усул ал-фиқҳ ал-ҳанафий”;\n15. “Енгил/осон Шофеъий фиқҳи”;\n16. “Енгил/осон Ҳанафий фиқҳи”;\n17. “Енгил/осон Ҳанбалий фиқҳи”;\n18. “Енгил/осон Моликий фиқҳи”;\n19. “Ал-васит фи усул ал-фиқҳ ал-исламий”;\n20. “Шаръий зарурат назарияси, қийосий тадқиқот”;\n21. “Ислом фиқҳида кафолат назарияси ёки (фуқаролик ва жиноий жавобгарлик ҳукми), танланган ҳуқуқшунослик матнларини тақдим, шарҳ ва таҳлил орқали қиёсий ўрганиш”;\n22. “Ислом низоми” асари, учта бўлим: ақида низоми, бошқарув ва халқаро муносабатлар низоми, замонавий Ислом оламининг муаммоларидан иборат;\n23. “БАА фуқаролик алоқалари қонуни ва Иордания фуқаролик қонунчилигида шартномалар”;\n24. “Доктор Рамазон Али ас-Саййид билан ҳамкорликда “Шаръий жазолар ва уларнинг сабаблари” китоби;\n25. “Мунир тафсири” 16 жилддан иборат. Уни қисқартириб “Тафсиру важийз” бир жилд, “Тафсиру васийт” деб уч жилд шаклида чоп этилган;\n26. “Шамойили Мустафо” – сийрат китоби;\n27. “Қуръони Каримда ахлоқ қоидалари”;\n28. “Мусулмоннинг ахлоқи” тўплами;\n29. “Жаннат башорати берилган ўн саҳоба”;\n30. Саид ибн Мусаййаб, Убода ибн Сомит, Умар ибн Абдулазиз, Имом Шофеъий каби улуғларнинг шахсий ҳаётларига бағишланган китоблар;\n31. Фиқҳ, Усул ал-фиқҳ, ҳадис, тарих, ҳуқуқий муносабатлар каби мавзуларда ёзилган кўплаб китоблар соҳиби.\nБевосита Ислом молиясига алоқадор китоблари:\n1. “Ислом банклари”;\n2. “Замонавий молиявий муносабатлар”;\n3. “Ислом иқтисодиёти”;\n4. “Замонавий фатволар”;\n5. “Ислом фиқҳида молиявий амалиётлар” (“Financial Transactions in Islamic Jurisprudence”).\nДоктор Ваҳба Зуҳайлий 2015 йил 8 август куни Дамашқ шаҳрида Дорул бақога риҳлат қилган. Аллоҳ таоло бу инсонни ўз раҳматига олсин.\nИслом молиясиУламоларШайх Ваҳба Зуҳайлий


Бензин нархини кўтариш муаммони ҳал қиладими? - BBC O'zbek\nБензин нархини кўтариш муаммони ҳал қиладими?\nЎзбекистонда 15 ноябрдан бензин ва дизел ёқилғилари ўртача 1,5 баравар қимматлаган.\nМаҳаллий Интернет нашрлари ёқилғини нархлари Ўзбекистон Вазирлар Маҳкамасининг қарори асосида оширилгани ҳақида ёзмоқдалар.\nЎзбекистон24 канали бензин сотишдаги "шапкавозлик"ка чек қўйишга чақирди\nРоссия Ўзбекистонга фақат 30 минг тонна нефт беради\nЯнги нефтни қайта ишлаш заводи қурилиши бошланди\n"Газета.уз" веб-сайти хабар қилишича, Президент Шавкат Мирзиёев ёқилғи таъминотида сунъий тақчилликни келтириб чиқариш ва бундан фойдаланиб бензин нархларини кўтаришга қарши қарор ҳам имзолаган.\nМаҳаллий оммавий ахборот воситаларига кўра, Аи-80 русумидаги бензин 3800 сўм этиб белгиланган, нарх ўсиши 35,7 фоизни ташкил этган.\nАи-91 русумидаги бензин нархи 4300 сўм (+43,3 фоиз), дизел ёқилғиси 4100 сўм (+72,6 фоиз) ва ЭКО дизел ёқилғиси 4200 сўм (+71 фоиз) этиб белгиланган.\nБир кун олдин социал тармоқларда ҳукуматнинг бензин нархларини ошириш мақсадидаги қарори фотосурати тарқалган.\n"Ўзбекистон 24" телеканали пойтахт Тошкентдан бошқа республиканинг деярли барча ҳудудида бензин тақчиллиги, ёқилғи қўлда 4000-4500 сўмдан сотилаётгани ҳақидаги лавҳа намойиш этилган.\nБундан олдин Ўзбекистонда бензин нархлари 2016 йил октябрь ойида кўтарилган эди.\nМамлакатда автомобиль ёқилғиси тақчиллиги Шўролар замонидан кузатилади.\nУ замонларда мавсумий - деҳқончилик экинлари экиш ёки дон ва ғалла йиғиб олиш кунларида кўп сондаги техника воситалари жалб этилгани сабабли ёқилғи қуйиш шохобчаларида бензин камайиб қоларди.\nМустақиллик йилларида эса Фарғона нефтни ишлаш заводи қуввати оширилди, янги Бухоро нефтни қайта ишлаш заводи барпо этилди.\nАммо йил сайин транспорт воситаларининг сони кўпайиб боргани бензин ёки дизель ёқилғисига бўлган талабни ҳам тобора ошириб келди.\nКўп йиллардан буён Тошкент шаҳрида нисбатан бензин таъминоти яхши бўлиб келган, вилоятларда эса доим баклашкаларда ёқилғини қиммат нархда сотадиганларнинг "куни туғиб" келган.\nШу сабабдан ҳам ўзбекистонликлар автомобилини газда юрадиган қилишни маъқул кўриб келишади.\nАксар таҳлилчилар бензин тақчиллиги сабабини бу бозорда таъминотчиларнинг соғлом рақобати йўқлиги билан изоҳлашади.\nАгар ўз ёқилғи қуйиш шохобчаларига эга, республиканинг ёки хориждаги ишлаб чиқарувчиларнинг бензинини олиб келиб сотиш билан шуғулланадиган фаолияти кенгайса, АЁҚШлардаги бензин сифати ҳам тозаланади, "қўлдан олибсотарлар" савдосига ҳам эҳтиёж қолмайди.\nҲозирча маҳаллий матбуотда эълон қилинмаган Президент Мирзиёевнинг қарорида ёқилғи бозорида рақобат муҳитини такомиллаштириш, ёқилғи-энергетика ресурсларини талон-тарож қилиш олдини олиш, тўлов интизомини мустаҳкамлаш, дебитор ва кредитор қарздорликни камайтириш мақсадлари ҳам кўзланган.\nШу йил апрелида Жиззах Нефтни қайта ишлаш мажмуасининг қурилиши бошланди.\nУ ерда йилига 5 миллион тонна нефть хомашёсини қайта ишлаш имконияти мавжуд бўлиши хабар қилинди.\nПрезидент Шавкат Мирзиёев Россияга сафари пайти Ўзбекистонга 2017 йили ярим миллион тонна нефть етказиш бўйича шартнома имзолаганди.\nБироқ кейинроқ Россия тарафи Ўзбекистонга ваъда қилинган 500 минг тонна ўрнига атиги 30 минг тонна хомашё етказиб бера олиши ҳақида хабар тарқатган эди.\nБензин қимматлагани социал тармоқларнинг ўзбекистонлик фодаланувчилари томонидан қизғин баҳсу-мунозаралар билан қарши олинди.\nБи-би-си Ўзбек хизмати билан Whatsapp, Telegram ва Viber орқали боғланишни истасангиз, телефонимиз: +44 7858860002\nЎзбекистонда энди бензин тақчиллиги бўлмайдими?\nЎзбекистон24 канали бензин сотишдаги “шапкавозлик”ка чек қўйишга чақирди


Яна бошланди (ми)? « Ўзбекистон Халқ Ҳаракати\nЯна бошланди (ми)?\n10 August 2018 - 22:22\nБу гал қишлоқдан кайфиятим алағда бўлиб қайтдим.\nҚишлоғимдаги участка нозири кўча посбонларига менинг уйимни, қадамимни пойлашга буюрибди.\n“Кимлар келяпти, келаётганлар орасида соқоллилар борми, ўзи қаёқларга боряпти – кузатиб менга етказиб турасизлар”, дебди.\nБу фикр участка нозирининг ўзидан чиқмаган, албатта. Топшириқ юқоридан, юқорилардан келган, албатта. Бошқача бўлиши мумкинмас.\nЛекин ким у “юқори”?! Наҳот ҳали ҳам менга ишонмайди?! Шунча пайт индамай келиб, ўз ҳолимга ташлаб қўйиб, энди бу қилиқ чиқиб қолиши қизиқ. Нима, сиёсат ўзгардими?! Ҳокимиятни яна “эски”лар қўлга олдими?! Мени қамоқдан шахсан президент ўзи озод қилган эди, наҳот президент иродасига қарши боришга журъат этишяпти?! Ёки яна “қора рўйхат”лар даври бошландими?!\nЭй қизиқувчан идоралар, бир нарсани қатъий билиб олинг: сизларни орқамдан пойлашга мажбур этадиган қинғир ишим йўқ менинг! Кўнглимдаги гапларни бир пайтлар китобимда очиқ ёзганимдек, ҳозир ҳам самимий сўзлаб келяпман. Яширинча ишим бўлмаганидек, яширин ниятим ҳам йўқ. Мен нима қилган, нима деган ёки нима деяётган бўлсам, шу халқим тинчлиги, ватаним равнақи, давлатим кучли бўлиши учундир! Бундан бошқа ғоям ҳам, ниятим ҳам йўқ! Ишонмаганлар “Бу кунлар”ни холис кўз билан ўқиб чиқсин. У ерда тўрт-беш саводсиз, тушунчаси паст кишилар чиқарган хулоса асло йўқ! Бугунги оғзакию ёзма фаолиятим ҳам бир халқпарвар, ватанпарвар инсон қилиши лозим бўладиган ишлардан бошқа нарса эмас.\nБунча қолоқ ва қўполсизлар? Ҳали ҳам 37-йиллар услубида ишлайсизлар? Шартми қишлоғимни менга қарши қайраш, қишлоқдошларимни чақимчилик қилишга мажбурлаш?! Тўғри ўзимга келинг! Кимлар сени кўргани келяпти, нималар ҳақида гаплашяпсизлар, денг, сизларга шу қизиқ бўлса, ҳаммасини ипидан-игнасигача айтиб бермаган номард! Чунки мен илгари ҳам, ҳозир ҳам сизларни гумонсиратадиган бир иш қилмаганман ёки одамлар орасида сизлар қўрқадиган ғоялар ёймаганман! Яъни, қўрқадиган ва яширадиган ерим йўқ.\nҚолаверса, ким менинг олдимга келган бўлса ёки ўзим қаерга борган бўлсам, шу заҳоти ижтимоий тармоқларда эълон бўляпти. Расмлар қўйиляпти.\nМен очиқ одамман, бекитиқ иш қилмайман. Йўқ ердан ваҳима чиқарманглар. Жуда агар ишонмасангизлар, ана, қўшнимнинг уйи меникидан баланд, деразасидан ё чордоғидан бутун ҳовлим кўриниб туради, у ерга ўғринча битта камера ўрнатиб, узоқдан овоз оладиган қўнғизчаларингизни жойлаштириб, бемалол текшириб кўришларингиз мумкин. Шарт эмас бутун бир қишлоқни овора қилиш, кўнглига ғулғула солиш.\nШўрликлар нима қилишини билмай қолган – сотмай деса, сизлардан қўрқади, сотай деса, гуноҳга ботади. Чунки менда улар мени сотиб кун кўрадиган “қимматли маълумот”нинг ўзи йўқ!


Экологик ваҳшийлик хатолари англаб етилаяптими? - BBC News O'zbek\nImage caption Дарахтлар ҳам...омон чиқмади\nСўнгги 6-7 йил давомида бутун Ўзбекистон бўйлаб кекса, бақувват, ёзда соя-салқин берадиган дарахтларга аёвсиз қирон келтириш ортидан дарахтларни муҳофаза қиладиган тузилма ташкил этишга қарор қилинган.\nЎтган йили Ўзбекистонда атиги 1000 та кекса дарахт қолгани маълум бўлган эди.\nТошкентлик таниқли журналист Наталя Шулепинанинг атроф-муҳит масалаларини ёритишга ихтисослашган sreda.uz блоги хабар қилишича, Фарғона вилояти ҳокимлиги Ўзбекистон Вазирлар Маҳкамасига дарахтлар ҳимояси билан шуғулланадиган бўлим очишга рухсат беришини сўраб мурожаат қилган.\nБунга жавобан ҳукумат махсус қарор қабул қилган.\nБу қарор бутун Ўзбекистон эмас, фақат Фарғона вилоятига мўлжалланган.\nУ Фарғона шаҳри марказини ободонлаштириш, қимматли дарахт турлари ва ўсимликларини асраш, шаҳар майдонлари, хиёбонлари атрофини тоза-ораста сақлаш мақсадига қаратилган.\nШу мақсадда ҳокимият қошида Фарғона шаҳрини кўкаламзорлаштириш, ободонлаштириш департаменти ташкил этилади.\nБу департамент ташкил этилишидан олдин Фарғона вилояти ҳокимлиги Фарғона шаҳри марказида нечта дарахт, нечта симёғоч, фонтан ва тунги ёритиш ускуналари борлигини инвентаризациядан ўтказиши талаб қилинади.\nSreda.uz веб-сайти ёзишича, Фарғона шаҳри марказида нечта кекса дарахт қолганини ҳисоблаб чиқиш ҳам дарахтларни ваҳшиёна кесишни тўхтатиш йўлидаги биринчи қадам бўлиши мумкин.\nВеб-сайт Тошкентнинг Амир Темур хиёбонидаги, Фарғона шаҳридаги кекса ва қимматли дарахтлар инвентаризация қилинмагани ва шу сабаб ҳам Тошкентда бир асрлик дарахтлардан 300 тасига қирон келтирилдими ёки 400 тасига, номаълум эканини ёзади.\nЛаънатга қолган дарахт қўпорувчилар\nImage caption "Қудратига ўзи ишонмаган мулозимларнинг қурбони..."\nЎзбекистонлик амалдорлар охирги 6-7 йилда ҳеч ким билан маслаҳатлашмасдан соғлом, кўп йиллик, ёзда микроиқлим барпо этадиган улкан дарахтларни қўпоришга "ружу қўйдилар".\nНафақат Ўзбекистон, балки хорижда ҳам кўпчиликни ларзага солган воқеа Тошкентнинг Амир Темур хиёбонидаги ёши бир асрдан катта дарахтларнинг таг-томири билан йўқ қилингани бўлди.\nТошкентликлар сўзларига кўра, Амир Темурнинг "бизнинг қудратимизга шубҳа қилсангиз, биз қурдирган биноларга боқинг" иборасини ёқтирадиган бугунги раҳбарлар учун бир асрлик дарахтлардан кўра хиёбон четига қурилган Форумлар саройининг маҳобатини кўз-кўз қилиш муҳим бўлган.\nСуҳбатдошлардан бири, " тепада ўтирганлар ўзлари ишонмайди, ҳеч кимдан кам эмасмиз деб кўкракка муштлагани билан нимага эришдик, қанақа қудрат ҳақида гапирасиз, йўқ нарсага ўзлари ҳам ишонмаганидан кўприкбозлик, бинобозлик қилишади", деб куйинади.\nОхирги икки йилда ёзда Ўзбекистонда ҳаддан зиёд жазирама иссиқ кузатилаяпти, мана шундай кунларда "кўчада қолганлар соя-салқин бериб турган дарахтларни кўпоришга буйруқ берганларни лаънатлаб юриптилар", деб ёзди Интернет ижтимоий тармоқларидан бири фойдаланувчиси.


Қуролланган гуруҳ Тожикистон-Ўзбекистон чегара постига ҳужум қилди | Najot.org\nҚуролланган гуруҳ Тожикистон-Ўзбекистон чегара постига ҳужум қилди\n06.11.2019 06.11.2019 Нажот 0 коментариев Тожикистон,ҳужум,чегара пости\n20 кишидан иборат бўлган қуролланган гуруҳ Тожикистон-Ўзбекистон чегарасида жойлашган чегара заставасига ҳужум қилди. Бу ҳақда Тожикистон Миллий хавфсизлик давлат қўмитаси Чегара қўшинларининг матбуот маркази тарқатган хабарда айтилади.\nМаълумотларга кўра, ҳужум чоршанба кунига ўтар тунда содир бўлган.\n«2019 йил 6 ноябрга ўтар тунда соат 03:23да 20 нафар номаълум шахс ўқотар қуроллардан фойдаланиб, «Султонобод» чегара отряди ҳарбий қисмининг Ишкободдаги 4-сонли чегара заставасига ҳужум қилди», — дейилади хабарда.\nМатбуот хабарномасига кўра, ҳужум қилганлар 5 дона ўқотар қуролни олиб қўйишган.\n«РИА Новости»нинг Тожикистон Миллий хавфсизлик давлат қўмитаси Чегара қўшинлари бошқармаси матбуот хизматига асосланиб хабар қилишича, ҳужум Душанбедан 60 километр узоқликда жойлашган «Ишкобод» 4-чегара заставасига амалга оширилган.\n«Куч тузилмаларининг амалиёти натижасида қуршаб олинган қуролли жиноий гуруҳнинг 15 нафар аъзоси йўқ қилинди, улардан беш нафари қўлга олинди», — дейилади Тожикистон МХДҚ матбуот хизмати маълумотида.\nОтишма оқибатида чегара қўшинлари аскари ва бир милиционер ҳалок бўлган. Воқеа жойида тезкор-тергов гуруҳи тузилган, суриштирув ишлари давом этмоқда.\nЎзбекистон расмийлари ушбу ҳолат юзасидан ҳозирча расмий маълумот бергани йўқ.\n← АҚШ Суриянинг нефтга бой вилоятида иккита янги ҳарбий база очмоқчи\nFreedom House: «Ўзбекистонда интернет қатъий назорат остида қолмоқда» →\nАҚШ Суриянинг нефтга бой вилоятида иккита янги ҳарбий база очмоқчи\nАҚШ Суриянинг нефтга бой вилоятида иккита янги ҳарбий база очмоқчи...


Кунгабоқар нима учун Қуёшга юзланади? » Ўзбекистон янгиликлари – Zamin.uz\nКунгабоқар нима учун Қуёшга юзланади?\nКунгабоқар унинг “ички соатлари”ни ўзгартириб қўйган мутация туфайли доимо Қуёшга қараб юзланиш хусусиятига эга. Бу шундай ўзгартиришки, улар ўсимликнинг ҳужайралари ўсишини бошқариб туради ҳамда уни куннинг ёруғ қисмида шарқдан ғарбга қарашга мажбур қилади. Бу ҳақда “Science” журнали'га асосланиб “Kun.uz” маълум қилди.\n“Ўсимлик қачон ва қаердан Қуёш чиқиши ҳақида тасаввурга эга бўлиши мени шундай тахминларга олиб келди – кунгабоқарларнинг ўсишини бошқарувчи оқсил ва генлар занжири ҳамда “биосоатлар” ўртасида боғлиқлик бор. Кунгабоқар кўпроқ нур олиш билан бирга асалариларни ҳам кўпроқ жалб қилади, чунки улар иссиқ жойларни яхши кўришади”, - деди Дэвисдаги Калифорния университетида фаолият олиб борувчи Стэйси Ҳармер. Стэйси ва унинг ҳамкасблари ана шундай тахминга таяниб, ботаниканинг энг қадимий ва қизиқарли жумбоғига жавоб топишди.\nБунинг учун мақола муаллифлари бир неча кунгабоқарларни ўстиришди, уларнинг бир қисмини доимий равишда чироқ ёниб турган лабараторияда экишди, қолган қисми эса оддий далада экилди. Олимлар ўсимликларнинг бир қисмини Қуёш ортидан ўгирила олмайдиган қилиб мустаҳкамлашди, бу уларга бундай эволюцион мослашишни инкор қилишнинг оқибатларини баҳолаш имконини берди.\nБу ҳаракат тамойилларини очишда уларга мақола муаллифларидан бири ўйлаб топган топқир усул ёрдам берди – биологлар маркер олиб, кунгабоқарнинг поясига бир нечта нуқта қўйиб, белгилаб қўйишди ва уларни видеокамера ёрдамида кузатишди. Агар улар орасидаги масофа ўзгарса, бу гул пояси нуқталар қўйилган жойда ўсган бўлар эди.\nКузатувларнинг кўрсатишича, гулнинг ҳаркатида унинг ички соатлари “мотор” вазифасини ўтаган – ёруғликсезувчан оқсиллар тўплами ва уларга “мустаҳкамланган” кун, тун, тонг ва оқшом тушиши билан боғлиқ турли ҳаётий жараёнларни бошқарувчи генлар.\nАгар куннинг узунлиги сунъий равишда бузилса, ҳаттоки ёруғликнинг сунъий манбаси худди табиий ёритувчидек ҳаракатланса ҳам, кунгабоқарлар Қуёшга йўналиш хусусиятини йўқотишади. Бу гулнинг ўсиш тезлиги, биомасса тўплами ва уруғликларнинг ривожланишига дарҳол салбий таъсир кўрсатади.\nМаркерда қўйилган нуқталар бунинг айнан қандай рўй беришини кўрсатиб берган – маълум бўлишича, бу соатлар гулнинг ҳаракатига икки йўл билан таъсир кўрсатар экан: ўсиш тезлигини назорат қилиб ва поянинг бир томонини бошқасидан тезроқ ўсишга мажбур қилган. Шу туфайли кунгабоқар куннинг ёруғ қисмида Қуёшга талпиниб ўгирилади.\nКунгабоқарнинг бундай хусусиятининг кутилмаган эволюцион ижобий томони бор – Ҳармер ва унинг ҳамкасбларининг аниқлашича, асаларилар иссиқ гулларни яхши кўришади, айниқса эрталабки пайтда; Қуёш томон ўгирилиш гулга тезроқ исиниш ва кўпроқ чанглатувчиларни жалб қилишга ёрдам беради.\n19:47 Паст бўйли эркаклар сочи эрта тўкилади\n21:31 Мушак чиқараман деб… майиб бўлиб қолманг!\n15:40 Ёрингизни яхши биласизми?\n21:34 Эгизаклар қайси бурж вакиллари орасидан жуфт танлагани маъқул?


Спорт 13:20 / 21.02.2019 15042\nКетма-кет тарсакилардан кейин Гвардиола «Шальке»ни прессинг билан қийнаб қўймоқчи бўлди. Аммо ҳисобдаги устунлик ва кўп сонли мухлисларнинг қўллаб-қувватловлари остида ҳаракат қилаётган мезбонлар ўзларини йўқотиб қўйишмади. «Сити» узоқ вақт давомида «Шальке» ҳимоясини бузиб ўта олмади, иккинчи бўлимнинг охирги 10-дақиқасигача манчестерликлар дарвоза томон бирорта зарба беришмади, ҳимоя ёриб ўтилиб, жарима майдонига кирилганда эса инглизлар жамоаси футболчилари йиқилишга шошилишарди. Ҳакам бу томошаларни эътиборсиз қолдирди, лекин Отамендини Гвидо Бургшталлерга ишлатган қўполлигига эътибор қаратди - иккинчи сариқ карточка ва меҳмонлар бир киши кам бўлиб қолишди. Қизиқ жиҳати, бу аргентиналик футболчи учун фаолиятидаги илк қизил карточка бўлди.\n23:21 / 19.05.2019 7697


Ўзбекистон — АҚШ: Савдо-иқтисодий ҳамкорлик янада ривожланади - Халқ сўзи\nЎзбекистон — АҚШ: Савдо-иқтисодий ҳамкорлик янада ривожланади\n14:30 12 Май 2018 Иқтисодиёт\nХабар қилинганидек, жорий йил 15 — 17 май кунлари Ўзбекистон Республикаси Президенти Шавкат Мирзиёев расмий ташриф билан Америка Қўшма Штатларида бўлади. Музокаралар чоғида қатор долзарб масалалар билан бирга, амалий шерикликни кенгайтириш ва ўзбек иқтисодиётига АҚШ сармоялари ҳамда технологияларини жалб этиш билан боғлиқ масалалар ҳам муҳокама қилиниши кутилмоқда. Ушбу муҳим воқеа арафасида “Жаҳон” ахборот агентлиги Ўзбекистон — Америка савдо алоқаларининг замонавий ҳолати ва истиқболларини таҳлил этди.\nАмерика Қўшма Штатлари кўпгина иқтисодий ҳамда бошқа кўрсаткичлар бўйича сайёрамиздаги етакчи мамлакат бўлиб қолмоқда: масалан, 2017 йил якунлари бўйича ялпи ички маҳсулот 18 триллион доллардан ошди. АҚШ дунёнинг энг диверсификациялашган постиндустриал иқтисодиёти бўлиб, унда юқори ишлаб чиқариш кучига эга инновациялар тармоғи устун аҳамиятга эгадир. Мамлакат илмий-техникавий тараққиёт натижаларини индустрияга татбиқ этиш, ўз кашфиётларига лицензияларни экспорт қилиш, ихтиро ҳамда энг янги ишланмалар борасида етакчи давлат саналади. Америка ялпи ички маҳсулотининг катта қисми бир неча йиллардан буён хизмат кўрсатиш соҳаси тармоқлари ҳисобидан шаклланиб келаяпти.\nЎз навбатида, Марказий Осиёнинг юрагида жойлашган, минтақанинг барча мамлакати ва Афғонистон билан чегарадош бўлган Ўзбекистон изчил ўсувчан иқтисодиёт ҳамда катта истеъмол бозорига ва табиийки, барча қўшни давлатлар бозорига чиқиш йўлига эгадир. Арзон, бироқ юқори малакали ишчи кучи ҳамда жадал ривожланаётган инфратузилмага эга бўлган республика ўта истиқболли сармоявий шерик ҳисобланади.\nШунинг учун Тошкент ва Вашингтон ўзаро муносабатларда савдо-иқтисодий алмашувларни кучайтиришга устувор аҳамият бермоқда. 1993 йилдан буён савдо муносабатларида энг қулай шароит яратиш режими амал қилаяпти. 2006 йили имзоланган АҚШ — Марказий Осиё давлатлари ўртасида савдо ва сармоялар бўйича доиравий битим (United States — Central Asia Trade and Investment Framework Agreement, TIFA) ҳам ўзаро амалий алоқаларни ривожлантиришга кўмаклашаётир.\n2017 йил сентябрь ойида Нью-Йоркда БМТ Бош Ассамблеясининг 72-сессияси доирасида Ўзбекистон Президенти Шавкат Мирзиёев АҚШ бизнес доиралари вакиллари билан қатор самарали учрашувлар ўтказгани баробарида, Американинг юздан зиёд етакчи компаниялари иштирокида Ўзбекистон — АҚШ бизнес форумида ҳам қатнашди. Тадбир якуни бўйича АҚШ компаниялари билан нефть-газ ва нефть-кимё жабҳаси, машинасозлик, электротехника саноати ҳамда фуқаро авиацияси соҳаларини қамраб олган, умумий қиймати 2,6 миллиард АҚШ долларига тенг бўлган йирик ҳужжатлар тўплами имзоланди. 2017 йил февралда худди шундай бизнес форуми Тошкентда ҳам ўтказилган эди.\nҚўшма дастурлар ва турли жабҳалардаги лойиҳаларни илгари суришда Америка — Ўзбекистон савдо палатасининг ҳиссасини алоҳида айтиб ўтиш жоиз. 1993 йили ташкил топган мазкур ассоциация икки мамлакат ишбилармон доиралари ўртасида ишончли кўприк вазифасини ўтамоқда.\nЎзбекистонда ишлаб чиқарилган янги ҳамда қайта ишланган мева-сабзавот маҳсулотларига, халқ ҳунармандчилиги ва тўқимачилик буюмларига океанортида катта талаб бор. Ушбу йўналишда кўламли ишларни йўлга қўйиш мақсадида ўтган йили Нью-Йоркда Ўзбекистон — Америка савдо уйи очилди. У ишбилармон доиралар вакилларининг саъй-ҳаракатларини мувофиқлаштириш, мамлакатимиз тадбиркорлари ишлаб чиқарадиган маҳсулотлар экспортини кўпайтиришни кўзда тутади.\nМаълумки, Ўзбекистон дунёнинг камсонли давлатлари қаторида ўзининг автомобилсозлик саноатига эга. Республикамиз “General Motors” корпорацияси билан ўзаро манфаатли ҳамкорликни йўлга қўйган. У 2007 йилдан буён юртимиз бозорида фаолият кўрсатмоқда. Шу ўринда 2011 йили “General Motors Powertrain Uzbekistan” заводи ишга туширилгани, унда енгил автомобиллар учун двигателлар ишлаб чиқарилаётганини ҳам эсга олиш ўринли бўлади.\nЖаҳон авиасаноатининг гиганти ҳисобланадиган “Boeing” мамлакатимиз учун замонавий фуқаро ҳаво кемаларини етказиб берадиган йирик шериклардан ҳисобланади. Яқинда “Ўзбекистон ҳаво йўллари” Миллий авиакомпанияси парки иккита “Боинг-787-8 Dreamliner” билан бойиди. Бугунги кунда Ўзбекистон давлат байроғи ранглари туширилган “орзу лайнерлари” дунёнинг узоқ масофадаги нуқталарига бетўхтов қатновларни амалга оширмоқда.\n“General Electric” корпорацияси ўзбек иқтисодиётининг нефть-газ ва авиация жабҳаларидаги дастурларни ҳаётга татбиқ этишда қатнашаяпти, соғлиқни сақлаш, қайта тикланадиган энергия манбаларини ишлаб чиқишдаги лойиҳаларни молиялаштирмоқда.\nЎзбекистоннинг дам олиш индустриясидаги салмоқли имкониятлари ҳамда республикамизда сайёҳлик бизнеси учун яратилган қулай шароитлар “Hyatt” корпорациясининг эътиборини тортди. Бугунги кунда ҳашаматли “Hyatt Regency Tashkent” меҳмонхонаси Ўзбекистон пойтахтини безаб турибди. Ҳозирги пайтда компания Бухоро, Хива ва бошқа шаҳарларда меҳмонхоналар тармоғини очишни кўзламоқда. Бошқа йирик корпорация — “Hilton” ҳам Ўзбекистон бозорига кириб келишни мўлжаллаяпти.\nСўнгги пайтларда валюта сиёсатини либераллаштириш, солиқ режимини соддалаштириш, сармоядорлар учун қўшимча қулайлик ҳамда имтиёзлар яратиш бўйича тизимли чора-тадбирларни кўраётган республикамиздаги ишбилармонлик муҳити АҚШнинг етакчи фирма ва компаниялари эътиборини тортаётгани, айниқса, аҳамиятлидир.\nШубҳа йўқки, Ўзбекистон ҳамда АҚШ ўртасидаги савдо-иқтисодий алоқаларнинг ҳозирги даражаси томонлар салоҳияти ва интилишларига тўла жавоб бермайди. Яқинда Президент Шавкат Мирзиёевнинг Фармони билан тасдиқланган Ўзбекистон Республикасининг ўрта муддатли истиқболда асосий хорижий шериклар билан ташқи сиёсий ва ташқи иқтисодий ҳамкорлигини ривожлантиришдаги устувор йўналишларда бу борада бир қатор аниқ-равшан чора-тадбирлар кўзда тутилган.\nХусусан, ўзбек иқтисодиётини модернизациялаш, кадрлар тайёрлаш ҳамда инсон капиталини ривожлантириш, жумладан, АҚШнинг сармоявий ва маслаҳат кўмагини жалб этиш йўли билан республиканинг Жаҳон савдо ташкилотига кириши масалаларида Қўшма Штатлар билан ҳамкорликни кенгайтириш назарда тутилган.\nХалқимиз ҳамда келгуси авлод фаровонлигини таъминлаш йўлида миллий иқтисодий тизимни сифат жиҳатидан янгилаш, тармоқларни жадал ва барқарор ривожлантириш, айниқса, иқтисодиётни юқори технологиялар асосида равнақ топтириш бўйича Ўзбекистон кўзлаган режалар назарда тутилганда, буларнинг барчаси нақадар муҳим аҳамиятга эга эканлиги яққол аён бўлади.


Келаси йилнинг 5 январь — 2 февраль кунлари Бирлашган Араб Амирликларида футбол бўйича Осиё Кубоги мусобақаси бўлиб ўтади. Хабарингиз бор мазкур мусобақада, Ўзбекистон терма жамоаси ҳам иштирок этади. Миллий жамоамиз Осиё кубогининг “Ғ” гуруҳидан Япония, Ўмон Султонлиги ва Туркманистон вакиллари билан бирга жой олган.\nМиллий терма жамоамиз бош мураббийи ана шу мусобақда юртимиз шарафини ҳимоя қиладиган футболчилар рўйхатини эълон қилди.\nДарвозабонлар: Игнатий Нестеров (“Локомотив”), Ўткир Юсупов (“Қўқон-1912”), Санжар Қувватов (“Насаф”)\nҲимоячилар: Егор Кримец (“Пахтакор”), Анзур Исмоилов (“Локомотив”), Достон Турсунов (“Ренофа Ямагучи”, Япония), Ислом Тўхтахўжаев (“Локомотив”), Олег Зотеев (“Локомотив”), Фаррух Сайфиев (“Пахтакор”), Акмал Шораҳмедов (“Пахтакор”), Даврон Ҳошимов (“Навбаҳор”)\nЯрим ҳимоячилар: Одил Ҳамробеков (“Насаф”), Одил Аҳмедов (“Шанхай СИПГ”, Хитой), Отабек Шукуров (“Шаржа”, БАА), Фозил Мусаев (“Жубило Ивата”) Япония), Жалолиддин Машарипов (“Пахтакор”), Азиз Турғунбоев (“Навбаҳор”), Достон Ҳамдамов (“Анжи”, Россия), Жавоҳир Сиддиқов (“Қўқон-1912”), Икром Алибоев (“Сеул”,Ж. Корея), Элдор Шомуродов (“Ростов”, Россия)\nҲужумчилар: Марат Бикмаев (“Локомотив”), Сардор Рашидов (“Локомотив”)\nЎзбекистон терма жамоаси иштирокидаги баҳслар қуйидаги саналарда белгиланган.\n9 январь, 2019 йил: Ўзбекистон — Ўмон Султонлиги\nУчрашув 18:30 да бошланади.\n13 январь, 2019 йил: Туркманистон — Ўзбекистон\nУчрашув 21:00 бошланади.\n17 январь, 2019 йил: Япония — Ўзбекистон\nУчрашув 18:30 бошланади.\nЎзбекистонда ушбу мусобақани намойиш этиш ҳуқуқини “Спорт“ телеканали тўлиқ сотиб олган. Маълум қилинишича, Осиё Кубоги доирасидаги барча — 51 та ўйин “Спорт“ телеканали орқали жонли эфирда намойиш этилади.


Касбингизни тўғри танлаганингизга ишончингиз комилми? | Мулоҳаза қила оладиганлар учун.\nКасбингизни тўғри танлаганингизга ишончингиз комилми?\nНоябрь 14, 2016 от mulohaza в Психологик тестлар // 0 Комментариев\nЎзингизни текширинг: шахсий кодингизни туғилган санангиз орқали билиб олинг!\nКасблар гуруҳи муаййан рақамлар билан боғлиқ.\nМасалан: туғилган санаси 25.12.1983\n4 сони — бу шахсий код.\nҲар бир шахсий код бўйича натижалар:\n1. Иш юритиш соҳаси: турли даражадаги раҳбарлар. Ижодий одамлар. Ташкилотчилар. Фаоллик, ҳаракатчанлик, масъулият талаб қиладиган, янгича ёндошув, янгича ғоялар, қатъият талаб қилинадиган, натижа бериши аниқ бўлган ишлар тўғри келади.\nКасблар: банкирлар, ҳокимлар, котиблар, шифокорлар, давлат мансабдор шахслари, жамоат арбоблари, заргарлик, санъаткорлар.\nМақсади: ўзлигини топишга ва тушунишга интилиш.\n2. Иш юритиш соҳаси: бошқалар учун ғамхўрлик қилиш ва ташвиш чекиш билан боғлиқ касблар. Одамлар билан ўзаро алоқа қилиш имкони бўлган ижтимоий ва хизмат кўрсатиш соҳасидаги ишлар мос келади.\nКасблар: шифокорлар, ижтимоий ишчилар, рассомлар, саёҳатчилар, файласуфлар, хизмат ходимлари, уй бекалари, фермерлар, актёрлар.\nМақсади: туйғулар ва тасаввурни ривожлантириш. Севимли ва машҳур бўлишни исташ.\n3. Иш юритиш соҳаси: тиббиёт, муҳандислик касби, мустақил ҳаракат қилишга қобилият талаб қилинадиган ишлар. Зукколик, руҳий стресс талаб қиладиган ҳар қандай иш тўғри келади.\nКасблар: менежерлар, ҳарбий, божхона ходимлари, жарроҳлар, спортчилар, айниқса, ишчилар, тадбиркорлар, ФҲВ ходимлари, ҳайдовчилар, журналистлар, тизим раҳбарлари.\nМақсади: кучи ва энергиясини ўзини ривожлантиришга, шунингдек ҳимоя ва ёрдамга муҳтожларга сарфлаш.\n4. Иш юритиш соҳаси: батафсил эътибор талаб қилинадиган ҳар қандай иш, бирор бир моддий нарса ишлаб чиқариш, шунингдек, муҳофаза қилиш ва назорат қилиш билан боғлиқ иш.\nКасблар: таҳлилчилар, журналистлар, профессор-ўқитувчилар, ҳокимлар, сотувчи, ёзувчи, табиблар, ахборот хизматлари ходимлари, савдо вакиллари, шифокорлар, қурувчилар.\nМақсади: йиғиш, таҳлил қилиш, билим ва ахборот узатиш. Янги билим ва янги йўлларини излаш.\n5. Иш юритиш соҳаси: ахборот, хизмат сафарларига чиқиш, халқаро информациялар алмашиш билан боғлиқ касблар. Ўзини ва ўз ташкилотчилик кўникмаларини ифода қилиш мумкин бўлган ишлар.\nКасблар: адвокат, реклама агентлари, молиячилар, ҳукумат амалдорлари, психологлар, ёзувчилар, қўлланмалар, таржимонлар, тадқиқотчилар, ўқитувчилар, тадбиркорлар ва раҳбарлар.\nМақсади: юқори билим ва ҳақиқат учун интилиш.\n6. Иш юритиш соҳаси: санъатнинг барча соҳалари, одамлар билан мулоқот талаб қиладиган касблар. Таълим муассасалари, жамоат ташкилотлари, тиббиёт билан боғлиқ ишлар.\nКасблар: косметологлар, дизайнерлар, дипломатлар, ҳуқуқшунослар, шифокорлар, фотографлар, банк ходимлари, мусиқачилар, рассомлар, ёзувчилар, заргарлар.\nМақсади: дунёга келтириш ва гўзаллик, санъат ва тотувликни сақлаш учун.\n7. Иш юритиш соҳаси: жавобгарлик талаб қилинадиган барча лавозимлар ва ижтимоий-сиёсий соҳадаги ишлар. Контцентрация, сабр-тоқат ва чидам, катта сабр-тоқат талаб қилувчи касблар.\nКасблар: маслаҳатчилар, стилистлар, риэлторлар, қурувчилар, ҳуқуқшунослар, психологлар, сотувчилар, банк ходимлари, фермерлар, кончилар, ҳокимлар, ҳуқуқни муҳофаза қилувчи ходимлар, шифокорлар, тарихчилар, мансабдор шахслар ва дизайнерлар.\nМақсади: шахсини ривожлантириш, ўз мустақиллигини таъминлаш, ҳақиқатни тан олиш қобилиятини қўлга киритиш учун.\n8. Иш юритиш соҳаси: ихтирочилик, ижодкорлик талаб этувчи касблар. Барча соҳадаги ишларни бошқаришга истеъдоди бор, айниқса, бизнес ва молиявий операциялар соҳасида.\nКасблар: рекламалар, молиячилар, ядровий энергия мутахассислари, ижтимоий ишчилар, автомобил ҳайдовчилар, механика, муҳандислар, ўқитувчилар, раққосалар, шифокорлар, реклама соҳасида ихтирочилар.\nМақсади: демократия, эркинлик ва инсон ҳуқуқларини ҳурмат қилиш.\n9. Иш юритиш соҳаси: энг юқори сезги ва тасаввур талаб этиладиган ҳар қандай фаолият. Ўз билим ва қобилиятини намойиш этиш имконияти мавжуд бўлган ишлар, шунингдек, уни бошқалар фойдаси учун ишлатиш мумкин бўлган ишлар.\nКасблар: провизор, кимёгар, олимлар, санъаткорлар, шоирлар, актёрлар, табиблар, нефть саноати ишчилари, денгизчилар, хусусий терговчилар, ижтимоий ишчилар, психологлар ва адвокатлар.\nМақсади: ўз «Мен» идан устун келиш, асл маънавиятни топиш.\nP.S. Агар Сизда икки хонали сон чиқса, уларни қўшинг, бир хонали сон ҳосил қилиш учун.\nМисол учун: 10=1+0=1\nМақола 1 688 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Автомобилнинг суғуртаси йўқлиги ёки техник кўрикдан ўтмагани туфайли жарима майдонига қўйиш амалиётини бекор қилиш таклиф этилди - Zamin.uz\n10:05 / 09.05.2020\nАвтомобилнинг суғуртаси йўқлиги ёки техник кўрикдан ўтмагани туфайли жарима майдонига қўйиш амалиётини бекор қилиш таклиф этилди\nАвтотранспорт воситасининг суғуртаси йўқлиги ёки техник кўрикдан ўтмаганлиги туфайли жарима майдонига қўйиш амалиётини бекор қилиш таклиф этилди.\n“Менинг фикрим” жамоавий мурожаатлар порталида автотранспорт воситасининг суғуртаси йўқлиги ёки техник кўрикдан ўтмаганлиги туфайли жарима майдонига қўйиш амалиётини бекор қилиш ҳақида петиция эълон қилинди.\nҚайд этилишича, сўнгги вақтларда ДЙҲХХ ходимлари билан ҳайдовчилар ўртасидаги келишмовчиликлар ортиб кетмоқда. Буни ижтимоий тармоқлардаги лавҳалардан кўрса ҳам бўлади.\n“Бунинг асосий сабабларидан бири бу автомашина суғуртасининг йўқлиги ёки вақти ўтиб кетганлиги бўлмоқда. Суғурта йўқ ёки вақти ўтиб кетган бўлса, машина жарима майдонига қўйилмоқда. Энди савол туғилади, бундан кимга ва нима фойда? Ўша ҳолатни жойида баённома тузиб, ҳайдовчининг яшаш манзилига юборса нима ўзгаради?\nБунинг оқибатида ҳайдовчининг вақти кетмоқда, ДЙҲХХ ходими билан тортишув ва жанжаллар юзага келмоқда. Дам олиш кунлари бўлса, машина 2-3 кунлаб жарима майдонида қолиб кетяпти. Андижон ёки Сурхондарёдан Тошкентга келган машинанинг суғуртаси ўтиб кетган бўлса, у машинасини ярим тунда бўладими, чўлни ўртасида бўладими, фарқи йўқ - жарима майдонига қўйиши керак. Ҳайдовчи оиласи билан бўлса ёки йўловчиси бўлса, улар қаерда қолади бу билан ҳеч кимнинг иши йўқ. Бундан нима маьно, нима мазмун бор?\nМашина техник кўрикдан ўтмаган бўлса ҳам жарима майдонига қўйиш керак. Техник кўрикдан ўтмаган машина йўлга чиқиши хавфли десак, одам уриб кетаётган заводдан янги чиққан машина техник соз, унинг ичидаги ҳайдовчи носоз десак тўғри бўлади. Ҳайдовчилар қанча жарима бўлса ҳам тўлашга рози, фақат шу тўловни осонроқ қилиб беринглар. Менинг таклифим шуки, машинанинг суғуртаси бўлмаса ёки техник кўрикдан ўтмаган бўлса, машинани жарима майдонига қўймасдан жаримани яшаш манзили бўйича юбориш керак”, - деб ёзади мурожаат муаллифи.\nЮқоридагиларни инобатга олган ҳолда, автотранспорт воситасининг суғуртаси йўқлиги ёки техник кўрикдан ўтмаганлиги туфайли жарима майдонига қўйиш амалиётини бекор қилиш таклиф этилмоқда. “Замин” янгиликларини “Facebook”да кузатиб боринг\nЯнги автомобилларни 7 йилгача техник кўрикдан ўтказмаслик тартибини жорий қилиш таклиф этилди\nЙПХ ходими ўз вазифасини билмайди(ми?)


Банк хизматлари оммабоплигини ошириш бошқармаси етакчи мутахассиси - Ўзбекистон Республикаси Марказий банки\nЯнгиланган сана: 5 Янв 2022, 15:00\nМуддат: 25.01.2022 12:00:00\nБўш иш ўрнининг номи Кредит ташкилотлари назорати методологияси, лицензиялаш ва молиявий оммабопликни ошириш департаменти\nБанк хизматлари оммабоплигини ошириш бўйича меъёрий ҳужжатларни ишлаб чиқишда фаол иштирок этади.\nАҳоли ва тадбиркорлик субъектлари ўртасида молиявий хизматларнинг оммабоплигини ўрганиш мақсадида ижтимоий-тадқиқотлар ўтказувчи ташкилотлар билан ҳамкорликда сўровномалар ўтказади.\nТижорат банклари томонидан тақдим этилаётган банк хизматлари турларини ва уларда мижозлар манфаатларига доир тегишли меъёрий хужжатларни аниқ ва оммабоп қилиб ёритилганлигини ўрганади.\nХалқаро банк амалиётида молиявий оммабопликни ошириш юзасидан тижорат банклари тажрибасини ўрганиб боради.\nИслом молиясини Ўзбекистон банк тизимида жорий қилиш юзасидан ўрганишларни амалга оширади ва улар юзасидан таклифлар тайёрлайди.\nолий маълумот «Банк иши», «Молия» ва «Иқтисод» йўналишларида (бакалавр);\nчет тилларни билиш даражаси: рус тили (В1), инглиз тили (B1);\nбанк тизимида иш тажрибаси мамнуният билан қабул қилинади;\nИслом молиясига оид билим ва кўникмаларнинг мавжудлиги мамнуният билан қабул қилинади.\nЎзбекистон Республикасининг Конституцияси, “Ўзбекистон Республикасининг Марказий банки тўғрисида”ги, “Банклар ва банк фаолияти тўғрисида”ги Қонунлари ва банк назоратига оид норматив ҳуқуқий ҳужжатларни билиши зарур.\nMS Office (Word, Excel) дастурларида бемалол ишлай олиш;\nМолиявий хизматлар оммабоплигини ошириш бўйича изланишлар олиб бориши, сўровномалар ўтказиши ва таҳлилий ишлар натижаси бўйича тақдимотлар қила олиши.


Туркияда тартибсизликларнинг янги тўлқини бошланган - BBC O'zbek\nТуркияда тартибсизликларнинг янги тўлқини бошланган\nФото муаллифлик ҳуқуқи RENGIN ARSLAN\n11 мартда ўтган йилги намойишлардан буён комада ётган 15 ёшли ўсмир вафот этгач, бутун Туркия бўйлаб тартибсизликлар бошланиб кетган.\nИстанбулда полициянинг намойишчиларни куч билан тарқатиш пайти кўчага нон олишга чиққан ўсмир кўздан ёш оқизувчи газ идишидан жароҳатланган, бир йилдан буён хушсиз қолаётганди.\nПолициянинг тасодифий қурбони Беркин Элван аксилҳукумат намойишчиларни гўёки бирлаштирган.\nШифохона ўнгида йиғилганларга қарата Беркин Элваннинг онаси фарёд билан унинг ўғлини Яратган эмас, Бош вазир "олиб кетгани" ҳақида айтган.\nАлавитлардан бўлган ўсмир боланинг жасади масжидга олиб борилганда, ҳукуматга қарши одамлар Истанбул кўчаларида "Эрдўған қотил", "Қотил ҳукумат ҳаммаси учун жавоб беради" деган шиорларни айтиб қичқиришган.\nБундан олдин ҳам Туркиянинг диний озчилигини ташкил қилувчи алавитлар билан мўътадил ислом тарафдори бўлган Эрдўғон ҳукумати ўртасида бир неча бор муаммоли вазият вужудга келган.\nТуркиянинг инқилобий касаба уюшмаси конфедерацияси Элваннинг дафн маросимида қатнашишини билдирган.\nТуркия президенти Абдулла Гул марҳумнинг яқинларига таъзия изҳор этган.\n2013 йил май ойида ҳукуматнинг Истанбулдаги Геза боғини қайта таъмирлаш ишларига қарши чиққан намойишларда ҳалок бўлганлар сони Элвин дохил саккизта бўлган.\nШунингдек намойишларнинг бутун Туркия бўйлаб тарқалиши Ражаб Тойиб Эрдўғоннинг 11 йиллик бошқаруви пайтида вужудга келган энг муаммоли вазият ҳисобланади.\nҲукумат Анқарада намойишчиларга қарши кўздан ёш оқизувчи газ ва сув пуркагичларни ишлатган. Аксилҳукумат ҳаракат қатнашчилари Эрдўғон ҳукуматини истеъфо беришини талаб қилишган. Намойишчилар Қизилой майдонидан сиқиб чиқарилгач, тор кўчаларда ҳам норозиликларини давом эттиришган.\nТуркиянинг бошқа шаҳарларида ёшлар ижтимоий тармоқлардаги чақирувлар орқали намойишга чиқишган. Аданада полицияга тошлар отилган. Измир ва Эскишаҳарда ҳам йирик намойишлар бўлиб ўтган.\nИстанбул ва Анқарада ҳукуматнинг интернетга назоратни кучайтириш қарорига норозилар бир неча ҳафтадан буён намойиш ўтказиб келишаётганди.\nРажаб Тойиб Эрдўғон олдинроқ Facebook ва Уoutube тармоқларини тақиқлашини билдирганди.\nБеркиннинг оиласи ўғиллари сешанба куни эрта билан соат 7 да оламдан ўтганлигини Twitter орқали эълон қилишган.\nИстанбулдаги норозиликлар мобайнида жароҳатланган ўсмир вафот этди


Афил таблеткалар – medu.uz – Дорилар ҳақида маълумотлар ўзбек тилида\nHome Йўриқномалар Афил таблеткалар\nПрепаратнинг савдо номи: Афил\nфаол модда: тадалафил 2,5 мг, 5 мг, 10 мг ёки 20 мг;\nёрдамчи моддалар: лактоза моногидрати, лактопресс, қуйи алмашилган гидроксипропилцеллюлоза, гидроксипропилцеллюлоза EF, натрий кроскармеллоза, натрий лаурил сульфати, микрокристалл целлюлоза, магний стеарати;\nқобиқ: Opadry OY-S 32924 (гипромеллоза, титан диоксиди, гидроксипропилцеллюлоза, полисорбат, сариқ хинолин, сорбин кислотаси, ванилин, пропиленгликоль).\nТаърифи: овал (тухумсимон) шаклли, икки томони қавариқ, бир томонида дозасига боғлиқ равишда рақамлари ва бошқа томонида «AFIL» гравировкаси бўлган, сариқ рангли қобиқ билан қопланган таблеткалар.\nФармакотерапевтик гуруҳи: Эректил дисфункцияни даволаш учун восита.\nТадалафил циклик гуанозин монофосфати (цГМФ) нинг 5 туридаги специфик фосфодиэстеразанинг самарали (ФДЭ5), қайтувчан селектив ингибитори ҳисобланади. Жинсий қўзғалиш маҳаллий азот оксидини ажралиб чиқишини чақирганда, тадалафил томонидан ФДЭ5 ни ингибиция қилиши жинсий олатдаги каверноз танасида цГМФ даражаси ошишига олиб келади. Бунинг натижасида, артерияларнинг силлиқ мушаклари бўшашиши ва жинсий олатнинг тўқималарига қонни оқиб келиши кузатилади, ва бу эрекцияни чақиради. Жинсий рағбатлантириш бўлмаганида Тадалафил самарали таъсир кўрсатмайди.\nТадалафил ФДЭ5 нинг селектив ингибитори ҳисобланади. ФДЭ5 ғовак тананинг силлиқ мушакларида, ички аъзоларнинг қон томирларидаги силлиқ мушакларда, скелет мушакларда, тромбоцитларда, буйракларда, ўпкада ва миячада аниқланган фермент ҳисобланади. Тадалафилни ФДЭ5 га таъсири бошқа фосфодиэстеразларга нисбатан фаолроқ ҳисобланади. Тадалафилнинг ФДЭ5 га нисбатан фаоллиги, юрак, бош мия, қон томирлар, жигар ва бошқа аъзоларда жойлашган ФДЭ1, ФДЭ2 ва ФДЭ4 ларга нисбатан 10 000 марта юқори ҳисобланади. Тадалафил ФДЭ5 ни, юрак ва қон томирларда аниқланадиган ФДЭ3 ферментга нисбатан 10 000 марта фаолроқ сусайтиради. ФДЭ5 нинг ФДЭ3 га нисбатан бу каби селективлиги муҳим аҳамият касб этади, чунки, ФДЭ3 юрак мушагининг қисқаришида иштирок этувчи фермент ҳисобланади. Бундан ташқари, тадалафил ФДЭ5 га нисбатан фаоллиги, кўзнинг тўр пардасида аниқланадиган ва фотоўтқазувичиши учун масъул бўлган ФДЭ6 га қараганда 700 марта юқорироқ. Шунингдек, тадалафил ФДЭ5 га нисбатан таъсири, унинг ФДЭ7 – ФДЭ10 га бўлган таъсиридан 10 000 марта кучлироқ.\nТадалафил эрекцияни яхшилайди ва жинсий алоқани самарали ўтиш эҳтимолини яхшилайди. Препарат 36 соат давомида таъсир кўрсатди. Препаратнинг самараси жинсий қўзғалиш бўлганида препарат қабул қилинганидан кейин 16 минутдан кейин намоён бўлади.\nТадалафил соғлом одамларда систолик ва диастолик босимни ётган ҳолатда (АБ ўртача максимал пасайиши мувофиқ равишда 1,6/0,8 мм сим.уст.ни ташкил қилади) ва турган ҳолатда (АБ ўртача максимал пасайиши мувофиқ равишда 0,2/4,6 мм сим.уст.ни ташкил қилади) плацебога нисбатан ишончли ўзгаришини чақирмайди. Тадалафил юрак қисқаришлари сонини ишончли ўзгаришини чақирмайди.\nТадалафил ранг ажратиш (зангори/яшил) қобилиятини чиқармайди, бу уни ФДЭ6 нисбатан яқинлигини пастлиги билан тушунтирилади. Бундан ташқари, тадалафилни кўриш ўткирлиги, электроретинограмма, кўз ички босими ва қорачиқни ўлчамига таъсири кузатилмайди.\nЎтказилган тадқиқот натижаларига кўра, суткасига 10 мг (N=204) ёки 20 мг (N=217) дозада тадалафилни олти ой давомида ҳар куни қабул қилинганда одамлар сперманинг ҳажмига, спермодозоидлар сонига, ҳаракатчанлигига ва морофологиясига клиник аҳамиятли таъсири аниқланмаган. Бундан ташқари, тадалафил тестостерон, ЛГ ва ФСГ ларнинг зардобдаги даражасига таъсир кўрсатмаган.\nФДЭ5 ни ингибиция қилинишининг ғовак таналарда цГМФ концентрациясига самараси, шунингдек простата бези, қовуқнинг силлиқ мушакларида ҳам кузатилиб, уларнинг қон билан таъминланишини ошишига олиб келади. Қон томир кенгайиши натижасида олинган самара қон перфузиясини оширади, у навбатида, простата безининг хафвсиз гиперплазияси симптомларини камайтирадиган механизми сифатида ишлатиши мумкин. Бу қон томир самаралари қовуқнинг афферент иннервацияси нерв фаоллигини ингибиция қилиш ва простата безининг ва қовуқнинг силлиқ мушакларини бўшаштириш орқали тўлдирилиши мумкин.\nТадалафил ичга қабул қилингандан кейин тез сўрилади. Плазмадаги ўртача максимал концентрацияга (Сmax) ичга қабул қилинганидан ўртача 2 соатдан кейин эришилади.\nТадалафил сўрилиш тезлиги ва даражаси овқатланишга боғлиқ эмас, шунинг учун препаратни овқатланишдан қатъий назар қабул қилиш мумкин. Қабул қилиш вақти (эрталаб ёки кечқурун) сўрилиш тезлиги ва даражасига клиник аҳамиятли таъсир кўрсатмайди.\nСоғлом одамларда тадалафилнинг фармакокинетикаси вақт ва дозага нисбатан пропорционалдир чизиқлидир. 2,5 мг дан 20 мг гача бўлган дозалар диапазонида “концентрация-вақт” эгри чизиғи (AUC) остидаги майдони дозага нисбатан пропорционал равишда ортиб боради. Плазмадаги барқарор концентрацияларга препарат суткада бир марта қабул қилинганида 5 кун давомида эришилади.\nЭректил функцияси бузилган пациентларда тадалафилнинг фармакокинетикаси эректил функцияси бузилмаган шахслар фармакокинетикаси билан бир хил бўлади.\nТақсимланишнинг ўртача ҳажми 63 л ни ташкил қилади, бу кўрсаткич тадалафил организм тўқималарида тақсимланишидан далолат беради. Терапевтик концентрацияларда тадалафилни 94% плазмадаги оқсиллар билан боғланади. Оқсиллар билан боғланиши буйрак функцияси бузилганида ўзгармайди.\nСоғлом одамлар спермасининг таркибида юборилган дозанинг 0,0005% камроқ аниқланади.\nТадалафил асосан цитохром Р450 (CYP)3A4 изоферменти иштирокида метаболизмга учрайди. Асосий қонда айланувчи метаболити – метилкатехолглюкуронид ҳисобланади. Ушбу метаболит ФДЭ5 га нисбатан фаоллиги тадалафилга қараганда 13 000 марта паст. Демак, ушбу метаболит кузатилаётган концентрацияларда учун клиник аҳамиятли ҳисобланмайди.\nСоғлом шахсларда тадалафилнинг ўртача клиренси соатига 2,5 л ни, ўртача ярим чиқарилиш даври эса 17,5 соатни ташкил қилади. Тадалафил организмдан асосан нофаол метаболитлар кўринишида, асосан ахлат билан (дозанинг тахминан 61%) ва камроқ даражада сийдик билан (дозанинг тахминан 36%) чиқарилади.\nБарча дозалар учун: эректил дисфункцияда (эрекциянинг бузилишлари, импотенция) қўлланади.\n5 мг ли доза учун: простата бези хавфсиз гиперплазияси (ПБХГ, простата бези аденомаси) симптомларини даволаш, шунингдек ПБХГ ва эректил дисфункциянинг биргаликда аниқланган ҳолларда қўлланади.\n40 мг доза учун (20 мг ли 2 та таблетка): эркак ва аёлларда ўпка артериясини гипертенизиясини даволаш учун қўлланади.\nПрепарат таблетка кўринишида ичга қабул қилинади.\nЎрта ёшдаги эркакларда қўлланиши\nДаволаш бошида тавсия қилинган доза 10 мг ни ташкил қилади, кейинчалик, пациентнинг реакциясига қараб 20 мг ёки 5 мг ли дозага ўтказилади. Тахмин қилинаётган жинсий фаолликдан олдин, овқатланишга боғлиқ бўлмаганда қабул қилинади. Препаратнинг таъсири таблетка қабул қилинганидан 16 минутдан кейин бошланади.\nПациентлар препарат қабул қилинганда оптимал жавоб вақтини белгилашлари учун, препарат қабул қилинганидан кейин 36 соат ичида жинсий алоқага киришишлари мумкин.\nҚабул қилишнинг тавсия этилган максимал тез-тезлиги суткасига бир мартани ташкил қилади.\nКекса ёшдаги эркакларда қўлланиши:\nКекса ёшдаги пациентларга дозанинг махсус танланиши талаб қилинмайди.\nБуйрак ва жигар функцисини бузилиши бўлган эркакларда қўлланиши:\nБуйрак (креатинин клиренси минутига 30 л) ва жигар функциясини бузилиши бўлган пациентлар учун дозанинг махсус танланиши талаб этилмайди.\nПростата бези хавфсиз гиперплазияси ёки простата бези хавфсиз гиперплазияси ва эректил дисфункция билан бирга бўлганда даволаш учун тавсия қилинган доза – кунига 5 мг дан 4 ҳафтадан 26 ҳафтагача буюрилади. Простата бези аденомасини хавфсиз гиперплазияси 5 мг ли финастерид ва 5 мг ли тадалафил билан бирга даволаш 26 ҳафтагача давомида тавсия этилади.\nЎпка гипертензиясини даволаш учун тавсия этилган доза 40 мг (2 та таблетка) ни ташкил қилади. Бир кунли дозани иккига бўлиб қабул қилиш тавсия этилмайди.\nБош оғриғи ва диспепсия энг кўп кузатиладиган ножўя таъсирлар ҳисобланади. Тадалафил дозаси ошириб юборилиши ножўя таъсирлар кўпайишига олиб келади. Тадалафил қабул қилиш билан боғлиқ бўлган нохуш ҳодисалар одатда яққоллиги бўйича аҳамиятсиз ёки ўртача даражада, транзитор бўлиб, препаратни қўллашни давом эттирилганда камайиб боради.\nЖССТ маълумотига кўра, ножўя таъсирлар қуйида келтирилган ривожланиш тез-тезлиги бўйича қуйидагича аниқланган: жуда тез-тез (≥1/10); тез-тез (≥1/100 дан <1/10 гача); тез-тез эмас (≥1/1000 дан <1/100 гача); кам ҳолларда (≥1/10000 дан <1/1000 гача); жуда кам ҳолларда (<1/10000); номаълум – мавжуд бўлган маълумотларга кўра тез-тезлигини аниқлаш имконияти йўқ.\nИммун тизими томонидан: кам ҳолларда – ўта юқори сезувчанлик реакцияси; кам ҳолларда – Квинке шиши.\nНерв тизими томонидан: тез-тез – бош оғриғи; тез-тез эмас – бош айланиши; кам ҳолларда – инсульт (шу жумладан геморрагик инсульт), ҳушдан кетиш, транзитор ишемик хуружлар, мигрень, тиришишлар, вақтинчалик амнезия.\nКўриш аъзолари томонидан: тез-тез эмас – кўриш ноаниқлиги, кўзлардаги оғриқни ҳис қилиш; кам ҳолларда – кўриш майдонининг бузилиши, қовоқларнинг шиши, конъюктива гиперемияси, кўриш нервининг олди ноартритик ишемик невропатияси, кўз пардаси қон томирлари окклюзияси.\nЭшитиш аъзолари ва мувозанат томонидан: тез-тез эмас – қулоқларни шанғиллаши; кам ҳолларда – эшитишни тўсатдан йуқолиши.\nЮрак-қон томир тизими томонидан: тез-тез – юзнинг қизариши; тез-тез эмас – тахикардия, артериал гипертензия, гипотония; кам ҳолларда – миокард инфаркти, ностабил стенокардия, юрак қоринчалари аритмияси.\nНафас тизими, кўкрак қафаси ва кўкс оралиғи томонидан: тез-тез – бурунни битиши; тез-тез эмас – ҳансираш, бурундан қон кетиши.\nМеъда-ичак йўллари томонидан: тез-тез – диспепсия; тез-тез эмас – қоринда оғриқ, қусиш, кўнгил айниши, гастроэзофагеал рефлюкс.\nТери ва тери ости тўқималари томонидан: тез-тез эмас – тошма; кам ҳолларда – эшакеми, Стивенсон-Джонсон синдроми, эксфолиатив дерматит, гипергидроз (кўп терлаш).\nТаянч-ҳаракат тизими томонидан: тез-тез – белда оғриқ, миалгия, қўл-оёқда оғриқ.\nБуйрак ва сийдик чиқариш йўлллари томонидан: тез-тез эмас – гематурия.\nЖинсий аъзолар ва сут безлари томонидан: тез-тез эмас – узоқ муддатли эрекция; кам ҳолларда – приапизм, жинсий олатга қон қуйилиши, гематоспермия.\nУмумий бузилишлар: тез-тез эмас – кўкракда оғриқ, периферик шишлар, чарчоқлик; кам ҳолларда – юз шиши, тўсатдан коронар ўлим.\n– тадалафил ёки препарат таркибига кирувчи ҳар қандай моддага юқори сезувчанлик;\n– ҳар қандай органик нитратлар сақловчи препаратларни қабул қилиш;\n– 18 ёшгача бўлган шахсларда қўллаш;\n– клиник синовларда қатнашмаган юрак-қон томир касалликлари бўлган пациентлар гуруҳи, шу сабабли тадалафил бундай беморларга буюрилмайди;\n– сўнгги 90 кун давомида миокард инфаркти бўлган пациентлар;\n– ностабил стенокардия ёки жинсий алоқа вақтида пайдо бўладиган стенокардия;\n– сўнгги 6 ой давомида Нью-Йорк Кардиология ассоциацияси таснифига мувофиқ “2-синфга” мансуб ёки оғирроқ юрак етишмовчилиги бўлган пациентлар;\n– назорат қилинмайдиган аритмия, гипотензия (<90/50 мм сим.уст.) ёки назорат қилинмайдиган артериал гипертензия бўлган пациентлар;\n– сўнгги 6 ой давомида инсульт бўлган пациентларда қўллаш мумкин эмас.\nМаълумки, тадалафил нитратларнинг гипотензив таъсирини кучайтиради. Бу ҳолат нитратлар ва тадалафилнинг азот оксиди ва цГМФ нинг метаболизмга аддитив таъсири натижасида юзага келади. Шунинг учун препаратни нитратлар қўллаш фонида ишлатиш мумкин эмас.\nМетаболизми цитохром Р450 изоферменти иштирокида бўладиган дори воситалар клиренсига клиник аҳамиятга эга таъсир кўрсатмайди. Тадқиқотлар Тадалафил CYP3A4, CYP1А2, CYP2D6, CYP2E1 ва CYP2C9 изоферментларини ингибиция ва индукция қилмаслигини тасдиқлайди.\nТадалафил S-варфарин ёки R-варфарин фармакокинетикасига клиник аҳамиятга эга таъсир кўрсатмайди. Тадалафил варфариннинг протромбин вақтига нисбатан таъсир қилмайди.\nТадалафил ацетилсалицил кислотасининг таъсири сабабли юзага келган қон кетиш давомийлигини узайтирмайди.\nТадалафилнинг асосий антигипертензив дори воситаларнинг, шу жумладан кальций каналларининг блокаторлари (амплодипин), ангиотензинга айлантирувчи фермент ингибитори (эналаприл), бета-адренергик рецепторларнинг блокаторлари (метопролол), альфа-блокаторлар, тиазид диуретиклари (бендофлюазид) ва монотерапия ёки мажмуадаларда паст дозаларда қўлланилган ангиотензин II рецепторлари блокаторлари билан ўзаро таъсири клиник аҳамиятга эга эмас. Тадалафилни антигипертензив препаратлар билан ёки уларсиз қабул қилган пациентларда ножўя таъсирлар орасидаги фарқлар кузатилмаган.\nТадалафилни бир марта қабул қилинганда қондаги алкоголь концентрациясига, алкоголнинг когнитив функциясига ва артериал босимга таъсири кузатилмаган. Бундан ташқари, алкоголь билан бирга қабул қилинган тадалафилнинг концентрацияси 3 соатдан кейин ўзгариши кузатилмаган.\nТадалафил асосан CYP3A4 ферменти иштирокида метаболизмга учрайди. CYP3A4 селектив ингибитори кетоконазол AUC ни 107% га оширади, рифампицин эса 88% га оширади.\nЎзига хос ўзаро таъсирлар ўрганилмаган бўлса ҳам, ритонавир ва саквинавир каби протеаз ингибиторлар, шунингдек эритромицин ва итраконазол каби CYP3A4 ингибиторлари тадалафил фаоллигини оширади деб тахмин қилиш мумкин.\nАнтацид (магний гидроксиди/алюминий гидроксиди) ва тадалафил бир вақтда қабул қилинганда AUC ўзгармаган ҳолда тадалафиннинг сўрилиш тезлиги камаяди.\n5-альфа-редуктаза (ARI) ингибиторлари. ПБХГ симптомларини бартараф қилиш учун 5 мг финастерид билан 5 мг тадалафил қўлланганда 5 мг финастеридни солиштириш бўйича ўтказилган клиник синовларда номаълум плацебо плюс ҳар қандай янги ножўя реакциялар кузатилмаган. Шундай бўлсада, тадалафилни 5-альфа-редуктаза ингибиторлари билан бирга қўллашда эҳтиёткорликка риоя қилиш лозим.\nCYP1A2 субстратлар (масалан, п. теофиллин). Тадалафил теофиллинни фармакокинетикаси ёки фармакодинамикасига клиник аҳамиятга эга таъсир кўрсатмайди.\n10 мг тадалафилнинг клиник фармакологик тадқиқотларида теофиллин билан бирга юборилганда ҳеч қандай ўзаро фармакокинетик таъсир кузатилмаган. Бу ерда ягона фармакодинамик самарани қайд этиш мумкин – бу юрак қисқаришлари тез-тезлигини бироз ошиши (минутига 3,5 марта қисқариш). Бу самара аҳамиятсиз бўлса ҳам, ушбу тадқиқотда клиник аҳамиятга эга бўлмаган, бу дори воситалар мажмуада қўлланганда эътиборга олиш керак.\nЭтинилэстрадиол ва тербуталин. Тадалафил қўлланганда этинилэстрадиолнинг перорал биокираолишлиги ошиши мумкин. Тербуталинни перорал тарзда қабул қилишда ҳам ушбу самара кузатилиши мумкин.\nАцетилсалицил кислотаси. Тадалафил ацетилсалицил кислотаси чақирган қон кетишининг давомийлигига таъсир қилмайди.\nЖинсий фаоллик юрак-қон томир касалликлари бўлган пациентларга потенциал хавфли ҳисобланади. Шунинг учун, жинсий фаоллик тавсия этилмаган бундай касалликлари бўлган эректил дисфункциясини даволашни, шу жумладан препаратни қўллаш билан ўтказиш мумкин эмас.\nЮрак-қон томир касалликлари бўлган пациентларда жинсий фаолликда асоратларни потенциал хавфни ҳисобга олиш керак:\n– сўнгги 90 кун давомидаги миокард инфаркти;\n– ностабил стенокардия ёки жинсий алоқа вақтидаги стенокардия;\n– сўнгги олти ойда ривожланган NYHA бўйича 2-синфи ва ундан юқорироқ синфи бўлган юрак етишмовчилиги;\n– юрак ритмини назорат қилиб бўлмайдиган бузилишлар, гипотония (АБ <90/50 мм сим.уст.) ёки назорат қилиб бўлмайдиган артериал гипертензия;\n– сўнгги олти ой ичида ўтказилган инсульт.\nПриапизмга (масалан, ўроқсимон-ҳужайрали анемия, кўп миқдордаги миелома ёки лейкемияда) мойиллиги ёки жинсий олатнинг анатомик деформациялари (масалан, қийшайган, каверноз фибриоз ёки Пейрони касаллиги) бўлган пациентларда препаратни эҳтиёткорлик билан қўллаш лозим.\nТадалафил қўлланганда приапизм бўлган тўғрисида хабар берилмаган.\nТадалафилни эректил дисфункцияни даволаш учун бошқа препаратлар билан мажмуада қўллаш тавсия этилмайди.\nЭректил дисфункцияни ташхисини аниқлаш учун, медикаментоз даволашни бошлашдан олдин, потенциал бирламчи сабабларни аниқлаш керак.\n4 соат ва ундан кўпроқ вақт давом этган эрекция дарҳол тиббий ёрдамга мурожаат қилиш лозимлиги пациентларга тушунтирилиши лозим. Приапизмнинг кечиктириб даволаш жинсий олатнинг тўқималари шикастланишига олиб келади, натижасида, потенция узоқ вақтгача тикланмай қолиши мумкин.\nЎртача даражадаги буйрак етишмовчилиги (креатинин клиренси минутига 31-50 мл) бўлган пациентларда тадалафил билан даволаш фонида енгил даражадаги буйрак етишмовчилиги (креатинин клиренси минутига 51-80 мл) ёки соғлом шахслар билан солиштирилганда бел соҳасидаги оғриқ каби ножўя кўринишлар кўпроқ кузатилади. Оғир даражадаги буйрак функциясини бузилиши (креатинин клиренси минутига 30 мл) бўлган беморларда тадалафил ўрганилмаган. Креатинин клиренси минутига 50 мл бўлган пациентларга препаратни эҳтиёткорлик билан буюриш лозим.\nАҳолининг махсус гуруҳлари учун қўшимча маълумотлар:\nТадалафил педиатрияда қўллаш тавсия этилмайди. 18 ёшгача бўлганлар учун тадалафилнинг хавфсизлиги ва самарадорлиги тўғрисидаги маълумотлар аниқланмаган.\nҲайвонларда ўтказилган тадқиқотлар ҳомилага салбий таъсир кўрсатиш хавфи аниқланмади, ҳомиладор аёлларда тегишли тадқиқотлар ўтказилмаган.\nҲомиладор аёлларда тадалафил қўллаш тўғрисида маълумотлар чекланган.\nҲомиладорлик, эмбрионал/фетал ривожланиш, туғруқ ёки туғруқдан кейин даврида ҳомилани ривожланишига бевосита ёки билвосита салбий таъсири аниқланмаган.\nЭмизиш даврида аёлларга тадалафилни қўллаш тавсия қилинмайди. Тадалафил кўкрак сутига ўтиши тўғрисида маълумотлар йўқ.\nАвтомобиль бошқариш ва механизмлар билан ишлаш қобилиятига таъсири – махсус кўрсатмалар йўқ.\nТадалафил 5 мг – простата безининг хавфсиз гиперплазияси бўлган пациентлар даволашдан олдин простата бези ракини инкор қилиш учун текширув ўтказилиши зарур.\nСимптомлари: соғлом одамларга бир марта 500 мг гача ва эректил дисфункция бўлган пациентларга кўп марта суткада 100 мг буюрилганда, нохуш самаралар пастроқ дозалар қўлланганда каби кўринишга эга.\nДаволаш: гемодиализ тадалафилни чиқарилишига деярли ёрдам бермайди.\n«Афил 2,5» қобиқ билан қопланган 2,5 мг таблеткалар, №1, №2, №4 ва №8.\n«Афил 5» қобиқ билан қопланган 5 мг таблеткалар, №14, №28.\n«Афил 10» қобиқ билан қопланган 10 мг таблеткалар, №1, №2, №4 ва №8.\n«Афил 20» қобиқ билан қопланган 20 мг таблеткалар, №1, №2, №4 ва №8.


Инсониятнинг энг буюк кашфиёти | QISHLOQ HAYOTI\nЭнди у бизга доимо ҳамроҳ\nКитоб ҳақида сўз борганда қачонлардир файласуфлардан бири томонидан берилган ушбу таърифдан ўтказиб бирор нарса дейиш мушкул. Зеро, китоб кашф қилинмаганида, инсоният яралгандан бери тўпланган билимлар мажмуаси, оламшумул ихтиролар бизгача етиб келармиди?\nБугунги тезкор ва шиддатли, ахборот олиш ва бадиий асар ўқишнинг интернет шакли кенг қулоч ёйган замонда ҳам китобнинг инсон ҳаётидаги ўрни асло камайгани йўқ. Тўғри, кейинги йилларда ёшларимиз орасида китобдан кўра интернетдаги олди-қочдиларга қизиқиш ортгандек эди, назаримизда.\nПрезидентимиз Шавкат Мирзиёевнинг жорий йил 12 январдаги “Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида”ги фармойиши аҳоли, айниқса, ёшлар ўртасида китобхонлик ва мутолаа маданиятини кенг тарғиб этиш, китобга бўлган қизиқишини янада ошириш, кутубхоначилик, яъни халққа китоб хизмати кўрсатиш ишининг самарадорлигини оширишда муҳим аҳамият касб этгани ва вақтида эълон қилингани билан аҳамиятлидир.\nДавлатимиз раҳбарининг яқинда қабул қилинган “Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури тўғрисида”ги қарори эса бу борадаги ишларни янги босқичга кўтарди.\nҚарорда ўзбек ва дунё адабиётининг энг яхши намуналарини интернет тармоқларига жойлаштириш ва уларни тарғиб қилиш лозимлиги ҳам таъкидланган. Бу, шубҳасиз, ёшларимизнинг катта қисми интернетдан фойдаланишини назарда тутадиган бўлсак, юқори самара беради. Бу борада мамлакатимизда фаолият юритаётган ахборот-кутубхона ва ахборот-ресурс марказларининг хизмати алоҳида бўлиши шарт. Уларнинг ўз китоб жамғармаларини босма ва электрон нашрлар билан бойитиши, Республиканинг йиғма электрон каталогини яратиш, АКМ ва АРМларини интеграциялаш, яъни ўзаро улаш каби масалалар давлатимизнинг доимий диққат марказида тургани ҳам бежиз эмас.\nҲозирда кам нусхадаги адабиётларнинг электрон шакли яратилмоқда. Бунда электрон каталог асосидаги маълумотлар базаси шакллантирилади. Шунингдек, оддий кутубхонадаги мавжуд бўлган китоб, слайд, журнал, газеталарнинг ҳам электрон шакли яратилади. Шундан сўнг электрон кутубхона локал тармоқда фаолият бошлайди ва интеграллашган кутубхона тармоғига уланади.\nБугун вилоятда битта ахборот-кутубхона маркази, вилоят ўрта махсус касб-ҳунар таълими бошқармаси тасарруфида 144 та, вилоят халқ таълими тизимида 15 та, олийгоҳлар қошида 3 та ахборот-ресурс маркази аҳолига сифатли ва тезкор китоб ҳамда ахборот хизматини кўрсатмоқда. Марказлар дастурий таъминотлар билан жиҳозланмоқда, электрон ва босма нашрлари бойиб, хизмат кўрсатиш сифати яхшиланмоқда.\nЭнди китобхон ва фойдаланувчилар “ZiyoNET” ахборот таълими тармоғидан эркин фойдаланиш баробарида АКМ ва АРМ базаларидаги мавжуд ахборот-технология воситалари ҳамда яратилган электрон ресурслардан ҳам бемалол фойдаланишлари мумкин. Ахборот-кутубхона муассасалари ходимлари эса ўзларининг базаларидаги мавжуд электрон манбаларни китобхон ва фойдаланувчилар ихтиёрига бериш билан бир қаторда, фойдаланувчилар учун лозим бўлган мавзуларда ўзларининг электрон ресурсларини яратиб, китобсеварлар эътиборига ҳавола қилишади.\nСирасини айтганда, давлатимиз раҳбарининг ушбу қарори фаолиятимизни янада такомиллаштириш, китоб мутоалааси ва китобхонлик маданиятини ошириш ҳамда тарғиб қилишда кенг имкониятлар эшигини очиши, шубҳасиз.\nҚашқадарё вилоятидаги Сайидо Насафий номли ахборот-кутубхона маркази директори.


Ўзбекистон қаҳрамони Лола Муротова шифохонада даволанмоқда – Газета.uz\nИжтимоий тармоқларда Ўзбекистон қаҳрамони, фарғоналик фермер Лола Муротова вафот этгани ҳақида хабарлар тарқалди. «Газета.uz» га Фарғона вилояти ҳокимлиги матбуот хизмати «хабарлар асоссиз» эканлиги ва Лола Муротова шифохонада даволанаётгани, унинг аҳволи «стабил оғир ҳолатда» лигини маълум қилди.\nLotinchada 21 май 2022, 11:46 Жамият\nИжтимоий тармоқларда Фарғона вилоятидаги «Нурли обод» фермер хўжалиги раҳбари, Ўзбекистон қаҳрамони Лола Муротованинг вафот этгани ҳақида хабарлар тарқалди.\nФарғона вилояти ҳокимлиги матбуот котиби Дилмурод Жумабоев «Газета.uz»га бу хабарлар асоссиз эканини маълум қилди.\n«Лола Муротова ҳозирда соғлиғидаги муаммолар сабабли вилоят шошилинч тиббий ёрдам марказида даволанмоқда. Унинг аҳволи стабил оғир ҳолатда», — дея аниқлаштирди Дилмурод Жумабоев.\n12 май куни Шавкат Мирзиёев топшириғи билан Олтиариқ туманидаги «Нурли обод» фермер хўжалиги раҳбари Лола Муротованинг ҳолидан хабар олиш мақсадида бош вазир ўринбосари Шуҳрат Ғаниев, соғлиқни сақлаш вазири Беҳзод Мусаев, Президент маслаҳатчиси ўринбосари Абдурашид Журабаев ва Шерзод Ассадов борганди.\nЎшанда Республика шошилинч тиббий ёрдам илмий маркази бош директори, Республика ихтисослаштирилган тиббиёт марказлари раҳбарлари ва бошқалардан консилиум бошчилигида тажрибали шифокорлар томонидан керакли муолажалар олиб борилаётгани айтилганди.\nOʻzLiDeP депутатининг таклифи билан тезюрар поезд Олтиариқда ҳам тўхтаб ўтади 29 октябр 2019, 11:17


Сафар таассуротлари. Ўзбекистоннинг шимолий ҳудудлари аҳолиси қандай яшамоқда?\n14:00 / 09.10.2017\nАслида бундай кўҳна юртга, қадимий шаҳарлар-у, маданият бешигига «саёҳат қилдик» дейиларди. Афсуски, биз бундан дейишдан йироқмиз, негаки, кўрган ва эшитганларимиз ҳар қандай кишини атрофдаги ҳодисалар ҳақида чуқур фикрлашга мажбур қилиши тайин. Аввало, Ўзбекистоннинг шимоли-ғарбий ҳудудига кетаётганимни билиб, қолаверса, смартфондаги виджетларнинг «маслаҳатига» қулоқ тутиб, иссиқ кийимларни ҳам қўлга олдим. Аммо, бу ўйлаганимдан ҳам совуқ ҳудуд: шунчаки кўчада узоқроқ вақт туриш қийин, ўзимни ёғингарчилик йўқ бўлган Сибирга келиб қолгандек ҳис қила бошладим.\nКишиларнинг муомаласи ажойиб, нотаниш инсонни «ака» деб чақиради, ёрдам қилишга ошиққан хоразмликлар, меҳмондўст дангалчи қорақалпоқ халқи илиқ таассурот қолдирди. Шунга қарамай, мен халқдан тушган мурожаатлар бўйича борган эдим. Табиатан қўрс бўлган раҳбарлар, ноҳақликка сабабчи бўлиб турган шахслар билан суҳбатлашиб олишим зарур эди. Буёғи қандоқ бўлган, тасаввур қилаверинг.\nБаъзида узоқ тумандаги халқнинг турмуш тарзи, яшаш шароитига қараб ачиниб кетдим. Негаки, пойтахтда блокчейн, аутсоурсинг, биг-дата тушунчалари ҳақида мушоҳада қилиб юрганлар бу ерда, бир суткада нари борса, 7 соат бериладиган электр энергияси, эГРEСдан 3 км узоқда бўлса ҳам, газ етказилиши узиб қўйилган, аммо гази йўқ қишлоқдан 200 м масофада ғиштхонада ловуллаб ёниб турган оловни кўрмаганку! Биз дабдабали тўй-маросимларни уюштириб, дам олиш масканларини тўлдириб юрганимизда, мана шу аҳоли ҳаёт учун зарур муаммоларни ўйлайди, «кўмирни бугунга етказайлик» деган ғам билан яшайди.\nТумандан шаҳарга томон ҳаракатлансам, йўл, бозордаги шароитларга кўзим тушди. Ҳоким бува булар ҳақида гапириб, нуқул кўзини олиб қочишидан маълумки, вазият ҳозирча ўзгармайди.\nВа ниҳоят, шаҳар! Ҳаёт жўшқин, ҳамма ўз иши билан банд. Бу ҳам ўз ўрнида Тошкент ва унинг атрофида шаклланган ҳаётни эслатиб юборди: вилоятдан пойтахтга келсангиз, кўнглингиз ёришиб кетадику! Тарих ва замонавийлик уйғунлашиб кетган бинолар кўчаларнинг кўркига янада чирой бағишлаб тургани рост. Лекин, айрим амалдорнинг бепарволик билан иш олиб бориши дилни хира қилаверади. Бемор кишига пул ажратмаган банкка бордим, суҳбатлашдим, жўяли изоҳ бермади. Бемор болани кўрдим, ҳорғин, дам олиб ётган экан. Йўлимда давом этиб, сохта рақамларни Вазирлар Маҳкамасига юбориб, қарор чиққач, ана шу қарорни барча шикоят аризаларига рўкач қилиб юрган раҳбарни ҳам кўрдим. Лекин, ҳар гал содда кишилар атрофимда пайдо бўлиб қолаверди. Улар билан бироз суҳбатлашиб, ҳаётига қизиқсам, унинг кўнгли тоғдек кўтарилашини кузатиб ҳайрон бўлдим. Ахир, ҳеч нима қилмадим, у эса шунисига ҳам шукр қилади.\nТошкентга бир олам хотира, билим ва ажойиб таассуротлар билан қайтиб келдиму.... Ана шу бемор боланинг вафот этгани ҳақида хабар ортимдан келибди. Ўйга чўмиб кетдим..\nФото: Устюрт ва Судочьенинг ҳайратланарли манзаралари


Ўзбекистон Республикаси Президентининг 2017 йил 1 майдаги «Ўзбекистон Республикаси Давлат архитектура ва қурилиш қўмитаси фаолиятини тубдан такомиллаштириш чора-тадбирлари тўғрисида» ПФ-5030-сонли Фармони ижросини таъминлаш ҳамда лойиҳа-қидирув ташкилотлари фаолиятини янада такомиллаштириш, уларнинг истиқболли ва иқтисодий жиҳатдан самарали инвестиция ечимларини ишлаб чиқиш ҳамда амалга оширишда фаол иштирокини таъминлаш, моддий-техник базаси ва кадрлар таркибини мустаҳкамлаш, шу асосда ишлаб чиқиладиган лойиҳалар сифатини жиддий ошириш, шунингдек, шаҳар қурилишига, архитектура ва техник қарор қабул қилиш даражаси ва сифатини тубдан ошириш мақсадида:\n3. Лойиҳа-қидирув ташкилотлари фаолиятини такомиллаштириш бўйича Комплекс тадбирлар (кейинги ўринларда — комплекс тадбирлар) 1-иловага* мувофиқ, тасдиқлансин, унда қуйидагилар назарда тутилсин:\n4. Ўзбекистон Республикаси Давлат архитектура ва қурилиш қўмитаси, «ЎзшаҳарсозликЛИТИ» ДУК, Қорақалпоғистон Республикаси Вазирлар Кенгаши ва вилоятлар ҳокимликларининг республика ҳудудларида:\n«ЎзшаҳарсозликЛИТИ» ДУКнинг филиаллари 2-иловага* мувофиқ;\n«ЎзшаҳарсозликЛИТИ» ДУК билан биргаликда республика ҳудудларида намунавий тузилмаси ва Низомини тасдиқланган ҳолда, унинг филиалларини очишни таъминласин.\n9. Ўзбекистон Республикаси Президентининг 2008 йил 29 апрелдаги «Лойиҳа-тадқиқот ташкилотлари фаолиятини янада такомиллаштириш чора-тадбирлари тўғрисида» ПҚ-847-сонли қарорига 4-иловага* мувофиқ ўзгартиш ва қўшимчалар киритилсин.\n11. Мазкур қарорнинг ижросини назорат қилиш Ўзбекистон Республикаси Бош вазирининг биринчи ўринбосари — «Ўзбекистон темир йўллари» акциядорлик жамияти бошқаруви раиси А.Ж. Раматов зиммасига юклансин.\n(Ўзбекистон Республикаси қонун ҳужжатлари тўплами, 2017 й., 21-сон, 381-модда; Қонун ҳужжатлари маълумотлари миллий базаси, 31.07.2018 й., 06/18/5483/1594-сон)


Чилпиқ археологик ёдгорлигида маданий-маърифий тадбир ўтказилди - AmuNews.uz - энг сўнгги янгиликлар\nЧилпиқ археологик ёдгорлигида маданий-маърифий тадбир ўтказилди\nМамлакатимизда бутун инсониятнинг ноёб мероси бўлмиш қадимий обидалар ва ёдгорликларимизни қайта тиклаш, асраб-авайлаш борасида кенг кўламли бунёдкорлик ишлари бажарилмоқда. Бунинг натижасида юртимизга ташриф буюраётган сайёҳлар сафи йилдан-йилга ошмоқда.\nТаъкидлаш керакки, сайёҳликни ривожлантириш борасида туманимизда ҳам ибратли ишлар амалга оширилаётир. Шу ўринда қадимий “Чилпиқ” қалъасини ободонлаштириш мақсадида қиймати 378 млн. сўм бўлган лойиҳа асосида қурилиш ишлари бажарилганини айтиб ўтиш жоиздир. “Манғит Инвест Максимум” МЧЖ ишчилари томонидан обида тепасига олиб чиқувчи зина ва бошқа иншоотлар қурилди. Иккитадан шийпон ва ўтов тикланди. Айни пайтда бу маскан Европа ва шарқ мамлакатларидан ташриф буюраётган сайёҳлар билан гавжум.\nАждодларимиздан мерос қолган муқаддас ёдгорликларимиз тарихини чуқурроқ ўрганиш, асл тарихимизни юзага чиқариш бизнинг келажак авлод олдидаги бурчимиздир. Шу сабабли туманимиз ёшларини узоқ мозий ёдгорлиги бўлган ушбу қалъа тарихи билан таништириш мақсадида саёҳат ва бошқада тадбирлар ташкиллаштирилиб борилади.\n16 октябрь куни ЎзМТДП туман Кенгаши ташаббуси билан Чилпиқ археологик ёдгорлигида “Тарихни ўрганиш, келажакни мустаҳкамлаш” шиори остида маданий-маърифий тадбир ўтказилди. Тадбирда ЎзМТДП туман Кенгаши ходимлари, Халқ депутатлари туман Кенгаши депутатлари, Туман Маданият бўлими, “Маънавият ва маърифат маркази” туман бўлинмаси, 38-сонли мактабнинг мусиқа тўгараги аъзолари қатнашдилар.\nТадбир давомида 64-сонли мактабнинг тарих фани ўқитувчиси Г.Қодирова барчани қалъа тарихи билан таништирди. Афсоналар ва археолог-этнограф олимларнинг илмий фаразларига асосланган ҳолда обиданинг қурилиши, ўз даврида қандай вазифани ўтаганлиги ва ҳозирги кундаги ҳолати ҳақида гапирди. Тарих бўйича саёҳатчиларни қизиқтирган саволларга ҳам тарихий манбалардан келиб чиқиб жавоб берди. Ёдгорлик олдига қурилган шийпонда ЎзМТДП туман Кенгаши аъзолари ва Халқ депутатлари туман Кенгашига партиядан сайланган депутатлар иштирокида туманимиздаги тарихий обидаларни ободонлаштиришга ҳисса қўшиш, уларни ҳам сайёҳлик масканларига айлантириш бўйича қизғин суҳбат ўтказилди.\nТуман Маданият бўлими ва 38-сонли мактабнинг мусиқа тўгараги аъзолари томонидан тайёрланган мусиқий дастур тадбир иштирокчиларига янада катта завқ бағишлади.\nМАДАНИЙ МЕPОС ОБЪЕКТЛАPИ – УМУМИЙ МУЛКИМИЗ\n“Миздахкан” археологик-архитектура комплекси\nЧИЛПИҚ ЁДГОPЛИГИ ҲАҚИДА БИЗГА НИМАЛАP МАЪЛУМ?


Ўрта Чирчиқда ЙТҲ, жабрланганларга ўз вақтида ёрдам кўрсатилди\n29 Апр 2019 1781\nЖорий йилнинг 29 апрель куни тахминан соат 02:00 ларда Ўрта Чирчиқ тумани ҳудудидан ўтувчи 4Р20 автомобиль йўлининг 6-км.да Бухоро шаҳридан зиёратдан қайтаётган автобус авто ҳалокатга учраган, деб хабар бермоқда ФВВ матбуот хизмати.\nМаълум қилинишича, салонида 53 нафар йўловчиси бўлган «Мерседес» русумли автобуснинг балони ёрилиб кетган. Бунинг оқибатида ҳайдовчи бошқарувни йўқотган ва автобус бетон тўсиққа бориб урилиб ағдарилиб кетган. Натижада, автобус ёнишни бошлаган. Йўловчилар автобусдан зудлик билан эвакуатсия қилинган.\nАвтобусда Тошкент вилояти Паркент туманидаги 31-мактабининг 37 нафар ўқувчиси, 3 нафар ўқитувчиси, 10 нафар ота-оналар ҳамда 3 нафар хайдовчи бўлишган.\nҚўшимча маълумотларга асосан, 2 нафар фуқаро Ўртачирчиқ тумани шифохонасида тиббий кўрикдан ўтказилган. Уларнинг саломатлигига жиддий зарар етмагани боис уйига жавоб берилган.\nҲозирги вақтда, Республика тез тиббий ёрдам илмий марказида 5 нафар фуқаро шифокорлар назорати остида. Уларга барча зарур бўлган чоралар кўрилмоқда.\n22 Ноя 2019 4253\n13 Ноя 2019 2490\n26 Ноя 2019 2143\n19 Ноя 2019 1983\n24 Ноя 2019 1697\n15 Ноя 2019 1636\n11 Ноя 2019 1275\n19 Ноя 2019 1129\n3 Дек 2019 1090


Ереван: норозиликларга қарамай Саргсян бош вазирликка кўрсатилди - Sharh.uz\nБош саҳифа|Жамият|Ереван: норозиликларга қарамай Саргсян бош вазирликка кўрсатилди\nҲукмрон Арманистон Республикачилар партияси (АРП) ва Арман Инқилобий федерацияси (Дашнакцутюн) фракцияси 16 апрел куни бир овоздан Саргсянни бош вазирликка номзод сифатида кўрсатди. Парламент бу масала юзасидан 17 апрел куни овоз беради.\nСўнгги тўрт кун мобайнида минглаб намойишчилар Саргсяннинг номзодига қарши чиқмоқда. Улар Ереван марказидаги кўчаларни эгаллаб олишди. Норозилик намойишларининг бош ташкилотчиси Николай Пашинян фуқаролар итоатсизлигининг янада кенг қамровли бўлиши лозимлигига чақирди.\nҚўлларида арман байроқлари бўлган норозилик намойишлари иштирокчилари Миллий Мажлисга элтувчи Маршал Баграмян кўчасини эгаллаб олишди ва бир вақтнинг ўзида шаҳар марказида ҳаракатни тўҳтатиб қўйди. ОМОН “девори” оломонни ушлаб турибди. "Арманистонда мисли кўрилмаган ҳодиса кузатилмоқда: яна ўша киши учинчи бор мамлакат етакчиси бўлмоқчи. Биз бунга йўл қўйишимиз керак эмас", – деди мухолифатдаги Civil Contract гуруҳининг раҳбари Пашинян.\n“Арманистон фуқароларини озод қилиш вақти келди. Мана шу кичик ноқулайликлар билан биз сизни Серж Саргсян томонидан бўладиган катта ноқулайликлардан қутқармоқчимиз”, – дея бақирди Пашинян мегафон орқали оломонга қарата.\nБуйрак трансплантацияси ўтказилган 14 ёшли бемор соғлом ҳаётга қайтди Дала ўқув майдонида шоирлар билан учрашди


19 май 2022, Тошкент вақти: 21:33\nБишкекда Конституция марши, 22 ноябрь, 2020\n22 ноябрь куни Қирғизистон пойтахти Бишкекда юзлаб одам Конституция ислоҳ қилинишига қарши намойишга чиқди.\nУлар таклиф қилинаётган ўзгартиришлар мамлакатда эркинликларни кескин чеклашини айтмоқдалар.\nҚирғизистонда 4 октябрь куни бўлиб ўтган парламент сайловлари ортидан сиёсий бўҳрон юзага келган.\nБаҳсли сайловлар ва улар ортидан содир этилган зўравонликлар фонида Садир Жапаров, ташқи кузатувчилар қоралаган қатор чора-тадбирлар ортидан, бош вазир ва президент вазифасини бажарувчисига айланди.\nЖапаров, фаолияти тугаши кутилаётган парламентни президент ваколатларини кенгайтиришга ундаб, депутатларга босим ўтказмоқда. Шунингдек, Жапаров парламент ва ҳукумат ҳисобот берадиган Халқ Қурултойи деб номланувчи янги ижроия кенгашини яратишни хоҳлайди.\nКузатувчиларнинг айтишича, бундай қурултой қонун чиқарувчи ҳокимиятни заифлаштиради.\nУшбу таклифларга қаршилар Бишкекнинг қорли кўчалари бўйлаб 22 ноябрь куни намойишга чиқди. Аммо намойишга ташкилотчилар режалаштирганидан озроқ одам келди.\nТаклиф қилинаётган ўзгартиришлар 10 январь куни бўлиб ўтадиган навбатдан ташқари президент сайловлари вақтида овозга қўйилади.\nТаклиф жамоатчиликка эълон қилинганидан бери Қирғизистоннинг амалдаги ва собиқ амалдорлари ҳамда инсон ҳуқуқлари ҳимоячилари буни бир овоздан қораламоқда.\nСобиқ бош вазир Феликс Қулов Озодликка берган интервьюсида бундан асосий мақсади «президентга мутлақ ҳокимият» беришдан иборат эканини айтди.\n21 ноябрь куни Human Rights Watch ташкилотининг Европа ва Марказий Осиё бўйича директори Хью Уильямсон:\n«Ҳар қандай конституциявий ислоҳотлар янги парламент қасамёдга келгунига қадар қолдирилиши керак, шунда Қирғизистон инсон ҳуқуқлари ва қонун устуворлигига содиқ эканлиги ҳақида ҳеч қандай шубҳа бўлмайди», - деди.\nЎтган ойда бўлиб ўтган сайловдан кейин бошланиб кетган норозилик намойишлари давомида сиёсий рақибини ўғирлаб кетгани учун жазо ўтаётган Жапаров қамоқдан озод қилинди.\nСайлов натижалари эса бекор қилинди. Ғалаён натижасида ҳукумат қулаши ва президент Сооронбай Жээнбековнинг истеъфога чиқиши ортидан ҳокимият вакууми пайдо бўлди.\nЖапаров президент вазифасини бажарувчи сифатида 20 декабрга белгиланган янги парламент сайловларини 2021 йилда номаълум санага қолдирди. Аслида эса Қирғизистон қонунларига биноан янги парламент сайловлари икки ой ичида ўтказилиши керак.\nЖапаровнинг бу ҳаракати 10 январь куни бўлиб ўтиши режалаштирилаётган навбатдан ташқари президент сайловларига йўл очди.\nШу боис, Жапаров президентликка сайланиш учун декабрда лавозимидан кетишни режалаштираётганини бир неча бор айтган.\nФаоллар таклиф қилинаётган ўзгартиришлар сўз эркинлигини ҳам чеклаши ҳақида огоҳлантирмоқда.\nМисол учун, таклиф қилинаётган ўзгартишларнинг бири «Қирғизистон халқининг умуман тан олинган ахлоқий қадриятларга ва анъаналарига» зид нашрлар, оммавий ахборот воситалари ёки оммавий тадбирларни тақиқлайди.\nNorwegian Helsinki Committee нодавлат ташкилотининг катта сиёсат бўйича маслаҳатчиси Ивар Дале:\n«Шубҳасиз, Қирғизистондаги одамларнинг қадриятлари ва урф-одатлари ҳурмат қилиниши керак, аммо, иқтибос келтирадиган бўлсам, “Қирғизистон аҳолиси ахлоқ ва маданиятига зиён келтирадиган нашрларни” тақиқлаш ўша одамларнинг сўз эркинлигига бўлган ҳуқуқини жиддий равишда бузиши мумкин бўлган муаммоларша йўл очади», - деди.


Атмосферадаги карбонат ангидрид гази ҳажми 2017 йилдан буён энг юқори миқдорга етди - Халқ сўзи\n17:21 28 Ноябрь 2018 Lifestyle\nМаълумки, Тинч океанининг марказий қисмидаги сув юзаси илиқлашуви билан боғлиқ Эль-Ниньо ҳодисаси 2014 йил бошланиб 2016 йил якунланган эди.\nШунга қарамай атмосферага чиқарилаётган парник газлари ҳажми камаймаяпти.\n“Атмосферага карбонат ангидрид гази ҳажми кўпайишини тўхтатиш учун зудлик билан ҳаракат қилиш керак. Эль-Ниньо давридан сўнг бир йил ичида бу борада сезиларли пасайиш кузатилиши лозим эди. Лекин бу 2017 йилда рўй бермади. Карбонат ангидрид гази ҳажми ҳар 10 йилда барқарор ўсиб бораётир ва бу хавотирлидир”, - дея қайд этиб ўтган БМТнинг Жаҳон метеорология ташкилотининг атмосфера тадқиқотлари бўлими бошлиғи Оксана Тарасова.\nМаърузада таъкидланганидек, Иқлим бўйича Париж келишуви иштирокчилари ўз зиммаларига олган мажбуриятни бажаришлари учун атмосферага чиқарилаётган карбонат ангидрид гази миқдорини 2021 йилдан кечиктирмай камайтиришлари даркор. Мазкур вазифа шу йил 2-14 декабрь кунлари Польшадаги Катовице шаҳрида бўлиб ўтадиган БМТнинг иқлим бўйича конференциясида муҳокама этилади.


Овқатланиш вақти. Чои Хи Су\nHome icon Бош саҳифа»Жаҳон адабиёти»Овқатланиш вақти. Чои Хи Су\nГус Хиддинк бизнесменлар мамлакати - Нидерландиядан келди. Бизнесменнинг нутқ маҳорати бўлмаса, қандай фойда кўради? Шу сабабли нидерландларнинг кўпчилиги бир нечта чет тилида бемалол гаплаша олади. Бу уларнинг ҳаёт тарзига айланиб қолган. Энг муҳими, нутқий усталик. Нотиқлик билими овқат столидан бошланади. Қандай дейсизми? Бунинг учун Гус Хиддинкнинг "овқатланиш вақти" усулини қўллаб кўринг...\nХиддинк миллий терма жамоамизда бош мураббий бўлиб ишлаб юрган кезларда мамлакатимиз футболчиларини кўриб, энг ҳайрон бўлган нарсаси - бир-бирлари билан арзимаган нарсалар ҳақида суҳбатлашиб туришганлигини эътироф этди. У ўн бир футболчи бир тан, бир иродага айланиб югуришса ҳам узоқлашиб, хавфли вазиятда ҳаммаси айри ҳолда ҳаракат қилганда қанчалик ташвишга тушганини тасаввур қилиш мумкин. Шунинг учун тартиб ўрнатиш мақсадида футболчиларга овқатланиш вақтини бир соатдан қилиб белгилаб қўйди. Бу вақт мобайнида телефон қилиш мумкин эмаслигини айтди. Футболчилар бошида нўноқлик қилишди ва тез орада жаҳл билан шовқин сола бошлашди. Табиийки, бу ҳолатда футболчилар бирлашиши юзага келди.\nХиддинк Жаҳон Чемпионатига саноқли кунлар қолганида телевидение орқали интервю берди. "Европалик футболчилар болалигидан мақсадни аниқ белгилаб олиш фанини ўрганишади. Бундай тарбия ҳатто таълим дастурига киритилган.Бу футболчилар ўйлаган нарсанинг иложини топишда, амалга оширишда қўл келади. Дастлаб, корейс футболчиларининг тортинчоқлиги кўпроқ эди. Оъзларининг мулохазасини ойдинлаштиришдан қўрқишарди. Мен жамоадагиларнинг фикрларини билиш муҳим, деб ўйладим", деди Гус Хиддинк. У бу гапларини аҳамиятли тарзда ургъулади. Бироқ биз журъатли мураббийга нима дейишни билмай қолдик. Унинг сўзларини жимгина тингладик. Биз футболни билардик. Ўйлаб қарасак, фақатгина футболни билишнинг ўзи камлик қиларкан. Биз кучли терма жамоалар тўртлигига кириш учун қўллаган "овқатланиш вақти" усули қандай экан?


Идеал табассумга эришишнинг 3 усули » Ўзбекистон янгиликлари – Zamin.uz\n24 август 2018, 18:36\nТабассум ярашмайдиган одам бўлмаса керак. Кулганингизда организмдаги зўриқишнинг катта фоизи камаяди. Ўзимизни хурсанд кайфиятда ҳис қиламиз.\nАгар тишларингизни яхши парваришламасангиз, нафақат ўз-ўзингизга бериладиган баҳо, балки саломатлик билан боғлиқ муаммолар ҳам юзага келиши мумкин.\nАгар чиройли табассумга эга бўлишни истасангиз, оғиз бўшлиғини диққат билан кузатиш, стоматологларга бориш ва организмингизга эътиборли бўлишингиз лозим. Қуйида чиройли табассум эгасига айланиш ва уни яхши ҳолатда сақлашга ёрдам берадиган қоидалар келтирилган.\nБолалигимизда кунига икки маҳал тишларни ювишга ўргатишган. Бироқ ҳамма ҳам бу қоидага амал қилмайди. Бу чиройли ва соғлом тишларнинг муҳим таркибий қисмидир. Уйғонишингиз билан ҳамда ётишдан аввал тозаланг. Бироқ жуда муҳим жиҳат бор: кечки тозалашдан кейин – ҳеч нима ичиш ва ейиш мумкин эмас.\nТишлар учун махсус ипдан фойдаланинг\nҲамма чўткалар ҳам йиғилган овқат қолдиқларини яхши тозаламайди. Шунинг учун уларни яхшилаб тозалашда тишлар учун махсус иплардан фойдаланиш керак. Агар чўтка тишлар устида қаттиқ ишқаланса, милкларга шикаст етказиш мумкин. Улар қонайди, бу эса табассум учун жуда хавфли.\nОвқат ейиш орасида ёки ширин сувдан кейин ундан фойдаланинг. Таркибида шакар бўлмаган сақичлар тиш ва милклар учун ижобий таъсир кўрсатади. Бу эса оғиз бўшлиғи ва юз мушаклари учун яхши машқ.\nЯнгиликлар » Ҳаёт тарзи » Идеал табассумга эришишнинг 3 усули\n07:03 Мана бу тиш пасталарини асло ишлатманг!\n10:30 "Энг катта бойлигимиз"ни асрашни биласизми?\n23:20 Башанг кўриниш сирлари\n07:03 Тишларни нотўғри тозалашингиз белгилари\n15:01 Тишларга зарар етказадиган одатларимиз


бошланғич ташкилотлар фаолиятини янада кучайтириш зарур\nНаманган вилоят партия кенгашининг тўққизинчи пленуми бўлиб ўтди. Унда бошланғич партия ташкилотлари фаолиятини кучайтириш орқали дастурий мақсадларни рўёбга чиқариш самарадорлигини ошириш масаласига алоҳида эътибор қаратилди.\nБошланғич ташкилотлар фаолиятини жонлантириш, йўл қўйилган айрим камчиликларни бартараф этиш, бу борада депутатлик гуруҳлари билан ҳамкорликни изчил йўлга қўйиш, тарғибот ишлари таъсирчанлигини ошириш хусусида фикр алмашилди.\nБошланғич ташкилотнинг ишини жонлантирмай, фаоллаштирмай туриб, дастурий мақсадларга эришиб бўлмайди. Тўғри, БПТнинг сонини шунчаки кўпайтиришдан партия манфаатдор эмас. Энг муҳими, аъзоларни янада жипслаштириш, етакчилар салоҳиятини ошириш, тажрибали кадрлар тайёрлашда, партиянинг дастурий мақсадларини амалга оширишда уларнинг кучидан самарали фойдаланишдир.\nПленумда бу борада турли таклиф ва тавсиялар билдирилди. Сиёсий ва фуқаролик маърифати тизимидаги ўқувларни бошланғич ташкилотларда мунтазам ўтказишни ташкил этиш, юқори партия кенгашларидан юбориладиган услубий тавсиялар, қўлланмаларни қуйи бўғинга ўз вақтида етказиб бериш каби масалалар атрофлича муҳокама этилди.\nХалқ депутатлари маҳаллий Кенгашларидаги партиямиз депутатлик гуруҳларининг фаолиятини жонлантириш ҳам бугун олдимизда турган энг муҳим вазифалардан биридир.\nПартиянинг 2011-2014 йилларга мўлжалланган Ҳаракат дастурига мувофиқ, депутатлик гуруҳлари томонидан ўтган давр мобайнида вилоят, шаҳар ва туман Кенгашлари сессиялари ва доимий комиссиялар муҳокамасига 21 та масала киритилган ҳамда қабул қилинган қарорлар ижроси назоратга олинган.\nХалқ депутатлари Уйчи, Тўрақўрғон, Чортоқ, Янгиқўрғон, Чуст, Норин туман Кенгашлари сессиялари ва доимий комиссиялари йиғилишларида партиямиз депутатлари ташаббуси билан электоратимиз манфаати билан бевосита боғлиқ қатор масалалар кўриб чиқилди.\nАммо бу етарли эмас, албатта. Партия ташкилотлари ва депутатлик гуруҳлари ишини талаб даражасида ташкил этиш, партия Сайловолди дастурида белгиланган вазифаларни кўнгилдагидек бажаришда улардан янада фаол ва ташаббускор бўлиш талаб этилади.\nПленумда вилоят партия кенгаши раиси, халқ депутатлари вилоят Кенгашидаги депутатлик гуруҳи раҳбари Абдурашид Убайдуллаев депутатлик гуруҳлари ҳамда бошланғич ташкилотлар фаолиятини комплекс равишда кучайтириш зарурлигини таъкидлади.\nБу борада махсус чора-тадбирлар режаси ишлаб чиқиш, тажриба кунлари ўтказиш, депутатлар билан бошланғич ташкилотларни ўзаро боғлайдиган механизм яратиш таклифи ўртага ташланди.\nКун тартибидаги масалалар бўйича сўзга чиққан Олий Мажлис Қонунчилик палатаси депутати Зиёвуддин Мансуров, партия Марказий Кенгаши ташкилий-кадрлар ишлари бўлими мудири Зокиржон Холматов, вилоят Кенгаши депутати Шоира Абророва, Чуст туман партия кенгаши раиси, туман Кенгашидаги депутатлик гуруҳи раҳбари Муҳсинжон Бобохонов олдинда турган вазифалар хусусида фикр юритиб, уларни амалга оширишда ўзаро мустаҳкам ҳамкорлик ва ташаббускорлик зарурлигини таъкидлашди.\nПленум муҳокама этилган барча масалалар юзасидан қарорлар қабул қилди.


Эътибордан четдаги соҳа - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 19 Октябр 2018\tКӯришлар: 676\nТаҳлилчилар ва соҳа мутахассисларининг кўпчилиги фикрича, зиёрат туризмини ривожлантириш учун биринчи навбатда муқаддас мозорларда дафн этилган, халқ орасида азизу авлиёлар деб аталадиган кишиларнинг аслида кимликларини аниқлаш, уларнинг тарихи ҳақида ҳеч бўлмаганда кичикроқ рисолалар яратиш зарур.\n- Сайёҳлар, жумладан, чет эллик саёҳатчиларда тарихий-маданий ёдгорликлар каби зиёратгоҳлар ҳақида етарли маълумот бўлгандагина, уларда қизиқиш пайдо бўлиб, йўлга отланишади, - дейди «Туризмга оид Зарафшон кенгаши» ижтимоий ташкилоти раҳбари Зафар Норов. – Буни Абу Абдулло Рўдакий мақбараси мисолида аниқ кўриш мумкин. Панжакентга келаётган сайёҳлар орасида айнан тожик адабиётининг асосчиси, буюк шоир Абу Абдулло Рўдакий мақбарасини зиёрат қилиш мақсадида йўлга чиққан кишилар кўп. Чунки бу буюк инсонни дунёнинг турли мамлакатларида яхши билишади. Рўдакий ҳақида ҳикоя қилувчи кўплаб китоб ва рисолалар нашр этилган. Айниқса, шоир таваллудининг 1150 йиллиги кенг миқёсда нишонланиб, шахсан Миллат пешвоси, муҳтарам Президентимиз Эмомали Раҳмоннинг ғамхўрлиги билан Рўдакий мақбараси жуда чиройли шаклда ободонлаштирилгач, бу ерга келаётган чет эллик сайёҳлар сони кўпайди.\nХўжандлик олим Содирхон Умаровнинг фикрича, муқаддас қадамжоларда дафн этилган инсонларнинг тарихини ўрганиш ва улар ҳақида рисолалар тайёрлаб, нашр эттириш, шубҳасиз, зиёрат туризми ривожида муҳим ўрин тутади.\n- Лекин бу борада асло шошма-шошарликка йўл қўйилмаслик зарур. Айримлар оғиздан-оғизга ўтиб келаётган ривоятлар, ҳикояларга суянишади. Тўғри, ривоятларда ҳам маълум даражада асос бор. Лекин илмий асослашнинг ўрни бошқача. Йўқса, исботланмаган ривоятларга суяниб, мақолалар эълон қилингандан сўнг, вақт ўтиб, мозорларда аслида ким дафн этилгани, унинг шахсияти ҳақида илмий маълумотлар топилиб, аниқланганда, одамлар ихлосини қайтариб қўйиш мумкин. Шунинг учун, тарихий шахслар ҳақида битилган ишончли манбаларга суяниш зарур. Тўғри, қадимий қўлёзмаларни қидириб топишнинг ўзи бир машаққатли иш, уларни ўрганиб, тўғри талқин қилиш эса, янада мураккаброқ иш.\n- Хўжанддаги қадамжолар орасида Шайх Маслаҳатдин Хўжандий мақбараси ва мажмуасини зиёрат қилгувчилар кўп. XII асрда яшаб ўтган Шайхнинг Хўжанд ҳокими, олим ва шоир бўлганликлари маълум. Лекин агар Шайх Маслаҳатдин Хўжандий ҳақидаги илмий асосланган ҳолда яратилган китоблар, рисолалар дунё тилларига, масалан, инглиз, араб, рус тилларига таржима қилинган ҳолда нашр этилса, чет эллик зиёратчи сайёҳлар сони бир неча карра ортади, - дейди Содирхон.\nСуғд вилояти Уламолар кенгаши раиси, тарихчи олим Ҳожи Ҳусейнжон Мусозода ҳам худди шу каби фикрда.\n- Бухоро, Самарқанд каби Хўжанд бағрида ҳам қадим-қадимдан дунёга машҳур олимлар, шоирлар етишиб чиқишган. Тожикистонда бўлгани каби Марказий Осиёнинг бошқа давлатларида ҳам қадамжолар азалдан зиёрат қилиб келинган. Масалан, Исмоил Сомоний, Имом Бухорий, Баҳовуддин Нақшбандий, Аҳмад Яссавий, Паҳлавон Маҳмуд мақбараларини зиёрат қилиш учун дунёнинг тўрт томонидан келишади. Худди шундай Тожикистонимиз тупроғида ҳам муқаддас қадамжолар оз эмас. Жумладан, Мир Саид Али Ҳамадоний, Мавлоно Яъқуби Чархий, Шайх Маслаҳатдин зиёратгоҳларига фақат ўз юртимиздангина эмас, хорижлик сайёҳлар ҳам кўплаб келишади. Масалан, Шайх Маслаҳатдин мажмуасини зиёрат қилиш учун, нафақат, Шарқ дунёси, балки Европадан ҳам сайёҳлар келишмоқда, - дейди Ҳожи Ҳусейнжон Мусозода. - Лекин барибир бизда ҳали-ҳозирча зиёратгоҳлар, уларда дафн этилган мўътабар инсонлар ҳақида хорижий сайёҳларни қизиқтирувчи китоблар жуда оз яратилган.\n«Шайх Маслаҳатдин» мажмуасининг «Буюк ипак йўли» ёдгорликлари рўйхатига киритилиши сайёҳларнинг унга бўлган қизиқишини янада орттирган. Бундан уч йил олдин «Шайх Маслаҳатдин» билан бирга Хўжанд қалъаси ва Конибодомдаги «Мир Ражаб Додхо» меъморчилик мажмуаси ҳам «Буюк ипак йўли» рўйхатига киритилганди.\nТаниқли журналист Ҳусейн Нарзуллонинг фикрича, қадимий Истаравшан шаҳрида ҳам «Буюк ипак йўли» рўйхатига киритилиши зарур бўлган, хорижий сайёҳлар эътиборини тортадиган қадамжолар кўп.\nЖурналист Абдуҳалим Шариповнинг айтишича аслида хориж сафарига отланган ҳар бир сайёҳ ўзи бораётган мамлакатдаги тарихий ва маданий ёдгорликлар, зиёратгоҳлар ҳақида етарлича маълумот олгач, сўнг сафарга чиқади.\n- Биз Ҳиндистонда бўлганимизда, Деҳли шаҳридаги Низомиддин авлиё мақбарасига бордик. Тўғри, сафар дастурида у ерга бориш киритилмаган экан. Лекин ҳамсафарларимдан бирининг илтимоси билан бизни кутиб олган сайёҳлик ширкати дастурга ўзгартириш киритди. Рости, Низомиддин авлиё зиёратгоҳи олдидаги одамларни кўриб, ҳайратда қолдим. Зиёратгоҳга кириш учун навбат кутиб турган юзлаб одамлар орасида ҳиндистонликлар ҳам, қўшни покистонликлар, бошқа давлатлардан келган сайёҳлар ҳам кўп эди. У ердаги мусулмонлар одатига кўра қабр устига яшил ёпқич ёпилиб, гуллар сочилар экан. Бу ёпқичлар ҳар икки-уч дақиқада алмаштирилиб туриларди. Низомиддин авлиё мақбарасининг ёнида буюк шоир Амир Хусрав Деҳлавийнинг мозори бор. Бу мақбарага кириб, зиёрат қилувчилар ҳам ниҳоятда кўп эди. Зиёратдан сўнг, ташқарига чиқиб, зиёратгоҳ атрофидаги бозорга яхшироқ эътибор бердим. Зиёратчилар дўконлардан тўхтовсиз гул ва ёпқичлар сотиб олишарди. Зиёрат қилиб чиққанлар эса, эсдалик совғалари сотиб олишарди. Ҳиндистоннинг бошқа зиёратгоҳларида, тарихий-маданий ёдгорликлари олдида ҳам турли эсдалик буюмларини сотиб юрган кишиларни кўрдик. Армуғон-совғалар савдоси биринчидан, маҳаллий аҳоли тирикчилигини, иқтисодини яхшилайди, иккинчидан, Ҳиндистон, бу мамлакатдаги тарихий обидалар рамзи туширилган буюмларни сайёҳлар ўз юртларига олиб боришгач, уларга ҳавас қилиб, сафарга отланадиган кишилар кўпаяди, - дейди Абдуҳалим Шарипов.\nЖурналист фикрича, зиёратчи сайёҳларнинг келиши тожикистонликлар иқтисодини муайян даражада яхшиланишига хизмат қилади. Чунки улар меҳмонхона, ошхоналар, нақлиёт хизматидан фойдаланишади, Тожикистон ва тожикистонликларни эслатгувчи армуғонлар сотиб олишади…\nСодирхон Умаров фикрича, Хўжанд ва унинг атрофида сайёҳларни ўзига жалб этадиган қадамжолар оз эмас, лекин бу зиёратгоҳларда ётган буюк инсонларнинг тарихи етарлича ўрганилмаган.\nҲозирда Хўжанд ва унинг атрофига қатновчи автобусларда Тожикистоннинг мислсиз табиати билан бир қаторда «Шайх Маслаҳатдин» мажмуасини тарғиб қилувчи тасвир ва рус тилидаги маълумотлар ҳам пайдо бўлди.\n- Бу жуда яхши янгилик бўлди, - дейди Душанбедаги «Олами саёҳат» сайёҳлик ширкатининг Хўжанддаги филиали маслаҳатчиси Набижон Гулматов. – Лекин олис хориждан келадиган сайёҳларнинг кўпчилиги ё яёв юришни ё бошқа нақлиёт воситаларида юришни ёқтиришади. Шунинг учун, кўчаларда, гавжум жойларда ҳам зиёратгоҳлар ҳақидаги кўзга ташланадиган тарғибот воситалари ўрнатилса, фойдадан холи бўлмасди.\nАкадемик Бобожон Ғафуров номли Хўжанд Давлат дорилфунуни шарқшунослик факултети декани, таниқли олим Ислом Раҳимовнинг фикрича мамлакатдаги қадамжо, зиёратгоҳлар ҳақида махсус рўйхат тузиш зарур.\n- Суғд вилоятидаги тарихий-маданий обидалар ҳақида худди шундай рўйхат тузишга киришилганди. Лекин у охирига еткзилмасдан қолди, - дейди олим.\nСодирхон Умаров ҳам худди шундай рўйхат тузиш тарафдори.\n- Албатта, бу анча қийин иш. Чунки аввал мозорларда ким дафн этилганини аниқлаш, улар ҳақида асосли тарихий маълумотлар тўплаш зарур. Менимча, умуман зиёрат туризмини ривожлантириш мақсадида махсус илмий конференциялар ўтказиш вақти етди, - дейди Содирхон Умаров.\nОлимнинг фикрича, маҳаллий одамларнинг аксарияти мозорларга зиёрат учун эмас, сиғиниш учун боради. - Бу уларнинг Ислом динидан бехабарлигини, мозорларга сиғиниш асло мумкин эмаслигини билмасликларини кўрсатади. Зиёрат эса, бутунлай бошқа гап. Бу ўтмишда юртимизда яшаб ўтган машҳур инсонларга эҳтиромни, уларни эъзозлашни кўрсатади, - дейди Содирхон Умаров.\nУ пир ва мурид анъанаси айнан зиёрат этишга чорлашини айтади. «Фақат ўзимиздагина эмас, қўшни Ўзбекистон ва Қирғизистонда ҳам юртимизда дафн этилган азиз инсонларнинг муриди бўлган одамлар кўп. Ўзбекистон билан чегаралар очилгач, у ердан келаётган сайёҳлар орасида айнан пирларининг қабрини зиёрат қилиш учун келаётган кишилар кўп», - дейди Содирхон Умаров.\nРасмий маълумотларга қараганда эса, жорий йилнинг март ойида Ўзбекистон билан чегаралар очилгач, вилоятга қўшни мамлакатдан келган сайёҳлар сони ярим миллион нафарга яқинлашиб қолган.\n- Мен Хўжанддаги саёҳат ширкатларидан биронтасининг зиёрат туризми билан махсус шуғулланаётганликларини билмайман, - дейди Набижон Гулматов.\nУзоқ йиллардан буён туризм соҳасида ишлаб келаётган Набижон Гулматовнинг айтишича, Хўжанддаги олтита туристик агентлик диққатини зиёрат саёҳатини ривожлантириш учун барча имконли воситалардан фойдаланишга қаратиш вақти етган.\nЗафар Норов ҳам бу фикрга қўшилар экан, масалан Айний ноҳиясидаги, шундайгина Искандаркўлга яқин Арғаб тоғида, денгиз сатҳидан 2800 метр баландликда жойлашган Хожа Исҳоқи Вали ғори борасида интернетда тожик ва рус тилларида маълумотлар борлигини, шунинг учун, бу зиёратгоҳга Россия ва Марказий Осиёдан келаётган сайёҳлар тобора кўпаяётганини айтади.\n- Тўғри, Хожа Исҳоқи Вали ғорига чиқиш жуда қийин. Лекин шунга қарамай, Махшеват қишлоғига яқин бу ғорда ётган мумиёлангандайин неча-неча асрлардан буён, сақланиб келаётган улуғ инсон жасадини кўриш учун ёз ойларида кунига камида юз нафар киши келади. Агар Хожа Исҳоқи Валининг аслида ким эканлиги, жасаднинг асрлар давомида бузилмасдан сақланиб келаётганлиги илмий жиҳатдан аниқланса ва бу маълумотлар инглиз, немис, араб, урду каби кенг тарқалган тилларда интернетга қўйилса, шубҳасиз, сайёҳлар сони камида ўн марта ошиши турган гап. – дейди Зафар Норов.\nСуғдлик таҳлилчилар, соҳа мутахассислари ва жонкуярларининг фикрича, агар тегишли муассасалар ва ташкилотлар жиддий эътибор беришса, туризмнинг муҳим соҳаси - зиёрат саёҳати ҳам мамлакатда ривожланиб, ундан тушадиган даромад мамлакат иқтисодини ривожлантиришга ҳисса бўлиб қўшилади. Ва бу саёҳат тури орқали ер юзида Тожикистон ҳақида яхши биладиган кишилар сони янада кўпаяди.\nСизнинг IPнгиз: 3.236.246.252\nБугун: 16-07-2020 22:00:58


Олимлар коронавируснинг «катта ҳийла»сини аниқлади — Sof.uz\n28.09.2020 15:34 3776 Тиббиёт\nКоронавируснинг оғир кечишида организмни вируслардан ҳимоя қилишга ёрдам берадиган интерферон етишмовчилиги ҳал қилувчи роль ўйнаши мумкин. «РБК»нинг Science журналига таяниб хабар беришича, икки гуруҳ америкалик олимлар шундай хулосага келди.\nМаълум қилинишича, тадқиқотлар COVID-19 оғир кечаётган айрим беморларда интерферон реакцияси генетик четга чиқиш туфайли ёки интерфероннинг ўзига ҳужум қиладиган номақбул антитана туфайли бузилганини кўрсатган.\nБундан ташқари, олимлар интерферонга ҳужум қилувчи антитана топилган мижозларнинг 94 фоизи эркаклар эканлиги аниқланган. Science'да таъкидланишича, бу ҳам эркаклар касалликни аёлларга қараганда оғирроқ ўтказишини тушунишга ёрдам беради.\nScience'даги хабарларга изоҳ берган Ла-Ҳоядаги иммунология институти (АҚШ) вирусологи Шейн Кротти интерфероннинг кечикиб реакция бериши коронавируснинг «ҳийласи» бўлиши мумкинлигини таъкидлаган.\nОлимлар тиббиёт коронавирус\nКеча, 21:40 601\n16.01 09:57 588\nКеча, 17:18 419